ΑΝΤΙΠΛΗΡΟΦΟΡΗΣΗ: Η Νέα Τάξη, ο Μέρντοχ και τα "παπαγαλάκια"\nΜόνο ο πόλεμος μπορεί να βγάλει την καπιταλιστική Νέα Τάξη από την κρίση!\nΔεν το ισχυρίζεται αυτό κάποιος τυχαίος που η γνώμη του δεν έχει σημασία αλλά ο μεγαλοεπιχειρηματίας των ΜΜΕ Ρούπερτ Μέρντοχ. Και, βέβαια, δεν το είπε μεταξύ... τυρού και αχλαδίου, για να εντυπωσιάσει τους συνδαιτημόνες του σε κάποια ταβέρνα. Αυτή ήταν η τοποθέτησή του, ως...\nσυμπροεδρεύοντος, στο φετινό Παγκόσμιο Οικονομικό Φόρουμ στο περιώνυμο Νταβός της Ελβετίας.\nΌπως μετάδωσε το REUTERS και αναμετέδωσαν ουσιαστικά μόνο ορισμένα μπλογκ «Σε αποτυχία οδηγούνται τα μεγάλα κρατικά πακέτα κινήτρων σύμφωνα με τον πρόεδρο της News Corp, Ρούπερτ Μέρντοχ, ο οποίος αντλεί τα επιχειρήματά του από τη Μεγάλη Ύφεση, τότε που μόνο ο παγκόσμιος πόλεμος κατόρθωσε να βγάλει την αμερικανική οικονομία από κρίση».\nΠροφανώς είπε και άλλα. Αλλά οι δημοσιογραφάρες δεν έκριναν σκόπιμο να τα μεταδώσουν. Άλλωστε και αυτά τα λίγα μεταδόθηκαν μόνο από μετρημένους στα δάχτυλα του ενός χεριού δημοσιογράφους των «κανονικών» ΜΜΕ. Λες και δεν έχουν σημασία. Λες και δεν θα διαμορφώσουν πολιτική, δια των ΜΜΕ που ελέγχει ο όμιλος Μέρντοχ και των σχέσεων διαπλοκής που έχει με τους ηγέτες του «δυτικού κόσμου».\nΩς τυπικοί... γραμματείς των... λογιστών που κυβερνούν την Ευρώπη κράτησαν μόνο το πρώτο συμπέρασμα του αφεντικού! Όπως ανέφεραν: «ο μεγιστάνας του κλάδου εκδόσεων διαμήνυσε στους αρμόδιους να μην σπεύδουν σε λύσεις-πυροτεχνήματα για την αντιμετώπιση της διεθνούς οικονομικής κρίσης».\nΑλλά ρε καρντάσια, το άλλο είναι το σημαντικότερο από τα όσα είπε ο Μέρντοχ. Η σαφής κατεύθυνση που έδωσε στις δυνάμεις της Νέας Τάξης για να προχωρήσουν ανοιχτά στον 4ο παγκόσμιο πόλεμο, επειδή δεν πρέπει να προσπερνάμε τον 3ο, που κρύφτηκε πίσω από την ετικέτα του «Ψυχρού».\nΑκόμα και αν ο Μέρντοχ τα έχει παίξει, αν ξεκούτιανε και δεν ξέρει τι λέει, η είδηση που λένε και οι «ειδικοί» εδώ βρίσκεται. Όφειλαν οι χρυσοπληρωμένες καθεστωτικές πένες να γράψουν έστω κάτι σαν «ξεκούτιανε ο Μέρντοχ και θέλει πόλεμο» και όχι να προσπαθήσουν να θάψουν την ομιλία του.\nΓιατί την έθαψαν κανονικότατα! Ενδεικτικός ο τρόπος που... μπαλαμούτιασε την είδηση η οικονομική εφημερίδα «Κέρδος»: «Εκκληση για συνεργασία απηύθυναν χθες από το Νταβός οι πρωθυπουργοί της Ρωσίας και της Κίνας. Οπως είπαν, η διεθνής κρίση απαιτεί συνεργασία μεταξύ των χωρών και όχι απομόνωση. Πάντως, ο μεγιστάνας των ΜΜΕ, κ. Ρούπερτ Μέρντοχ τάχθηκε κατά των τεράστιων ποσών που διαθέτουν οι κυβερνήσεις για τόνωση της οικονομίας».\nΚαι ακόμη ενδεικτικότερος ο τρόπος που την «εξαφάνισε» η... προοδευτική «Ελευθεροτυπία»: «Μη χάσουμε από τα μάτια αυτό που δημιουργεί πλούτο. Είναι οι ανοιχτές αγορές, είναι ο καπιταλισμός, δηλώνει ο γνωστός μεγιστάνας των μίντια, το αφεντικό της News Corp, Ρούπερτ Μέρντοχ».\nΑπλά ( τα πράγματα για τους δημοσιογράφους και τα ΜΜΕ του καθεστωτισμού. Πρέπει να γίνει πόλεμος για να σωθεί η Νέα Τάξη, είπε ο Μέρντοχ. Και αυτοί... ενημερώνουν και... προετοιμάζουν τους πολίτες λέγοντας ότι τάχτηκε «υπέρ παγκόσμιας συνεργασίας» ο ένας και απλώς «υπέρ αγορών» ο άλλος.\nΆφεριμ! Ως νεοταξικοί, κουκιά τρώνε - κουκιά μαρτυράνε.\nΕμείς πάντως -που αντιπαλεύουμε τα νεοταξικά Τάγματα και τους πάτρωνές τους- οφείλουμε και να αποκαλύπτουμε τις αλήθειες που κρύβουν και να τις συζητάμε και να χαράζουμε πολιτικές που θα επιτρέπουν σε όλο και περισσότερους πολίτες να αντιστέκονται.\nΑν οι χρυσές λίρες ήταν το παν, δεν θα είχε υπάρξει Εθνική Αντίσταση.\nΑν τα δολάρια ήταν το παν, δεν θα είχαν υπάρξει οι κινητοποιήσεις για το Κυπριακό, τον «Ανένδοτο», το «1-1-4», η αντιδικτατορική αντίσταση και οι μεταπολιτευτικοί αγώνες.\nΑν τα ευρώ ήταν το παν, θα «μιλούσαν» μόνο οι ΜΚΟ και οι καθεστωτικές γραφίδες.


Στην Πράγα η Επιθεώρηση Χρυσολόγου της Εθνικής Ασφαλιστικής - Επιθεώρηση Χρυσολόγου - Εθνική Ασφαλιστική\nΣτην Πράγα η Επιθεώρηση Χρυσολόγου της Εθνικής Ασφαλιστικής\nΣτην Πράγα η Επιθεώρηση Χρυσολόγου…\nΣτο πλαίσιο αυτό πραγματοποιήθηκε και το προγραμματισμένο ταξίδι της στην Πράγα στις 16,17,18 και 19 Φεβρουαρίου 2014. Το ταξίδι περιλάμβανε ξεναγήσεις στην «χρυσή πόλη», στις παλαιότερες συνοικίες της, στη γοτθική γέφυρα του Καρόλου και στην πανέμορφη Καστρούπολη.\nΠεριλάμβανε επίσης και μια ημερήσια εκδρομή στη γνωστή λουτρόπολη Κάρλοβυ Βάρυ.\nΉταν μια ακόμη επιβράβευση για τους ασφαλιστές της Επιθεώρησης, ένα ακόμη κίνητρο για μεγαλύτερους στόχους και αποτελέσματα.\nΗ Πράγα προστέθηκε στο Βansko, στη Βουδαπέστη, στη Ρώμη, στο Παρίσι και στη Βιέννη, πόλεις που ήδη επισκέφθηκαν οι Πρώτοι της Επιθεώρησης τα τελευταία χρόνια\nΗ Επιθεώρηση θα συνεχίσει τον θεσμό των εσωτερικών διαγωνισμών με πολλά και εναλλακτικά βραβεία.\nPreviousPrevious post:Εκδήλωση Metropolitan Απολογισμός και Βραβεύσεις 2013NextNext post:Ταξίδι στην Πράγα


Πολυχρονάκης Κωνσταντίνος ή Κουμής (Κρητικός Οπλαρχηγός)Επεξεργασία\nΗ συζήτηση τελείωσε, το αποτέλεσμα ήταν: Μη εγκυκλοπαιδικό - διαγράφεται — Geraki (συζήτηση) 09:27, 9 Μαρτίου 2022 (UTC) (διαγραφή)\nΔιαγραφή. Χωρίς εγκυκλοπαιδικότητα. Πρόσωπο χωρίς κάλυψη από τρίτες, ανεξάρτητες κι αξιόπιστες δευτερογενείς πηγές. (Αναλυτικά για τα προβλήματα του λήμματος και ό,τι σχετικό αναφέρεται παρακάτω, βλ. στη σελίδα συζήτησης.) Πρόκειται για κείμενο τιμής και μνήμης από την οικογένειά του, συνεπώς υπάρχει και σύγκρουση κινήτρων. Πέρα από το αν υπάρχει πρόβλημα παραβίασης πνευματικών δικαιωμάτων, αντιγραφής από δημοσίευμα του Μιχάλη Νικολιδάκη (στο περιοδικό Λύκτος που ο δημιουργός του λήμματος ανέβασε αργότερα στο μπλογκ του), το βασικό και αδιαμφισβήτητο ζήτημα είναι η έλλειψη εγκυκλοπαιδικότητας. Ουσιαστική πηγή του λήμματος είναι το οικογενειακό αρχείο και μια ανέκδοτη βιογραφία του Πολυχρονάκη - Κουμή συνταγμένη από τον απόγονό του Κωνσταντίνο Πολυχρονάκης, αποσπάσματα της οποίας δημοσίευσε το 1985 ο Μιχάλης Νικολιδάκη, μέλος της οικογένειας του βιογραφούμενου, το οποίο με τη σειρά του ανάρτησε ο δημιουργός του λήμματος, απόγονος επίσης της οικογένειας, έπειτα από είκοσι περίπου χρόνια αργότερα στο μπλογκ του κι από εκεί, αντιγράφοντάς το κατά το μάλλον ή ήττον, έφτιαξε το λήμμα της ΒΠ. Συνεπώς, το λήμμα δεν είναι παρά περιληπτική αναπαραγωγή της ανέκδοτης βιογραφίας του Κωνσταντίνου Πολυχρονάκη - Κουμή από τον Κωνσταντίνο Πολυχρονάκη, ενδεχομένως και με άλλες προσθήκες από το οικογενειακό αρχείο (δήλωση του δημιουργού του λήμματος για το δημοσίευμα του Νικολιδάκη: "Το κείμενο που έχετε εντοπίσει ως αντιγραφή είναι αυτούσιο από τα χειρόγραφα του τ. βουλευτή Πολυχρονάκη (βιογράφου του Κουμή) που κατέχω τώρα εγώ στα χέρια μου. […] Τα χειρόγραφα δόθηκαν στον καθηγητή από μένα τον ίδιο και τον πατέρα μου με την συμφωνία των πνευματικών δικαιωμάτων του πονήματός του [να παραμείνουν] στην οικογένεια" ). Όπως είπα από την αρχή, πέραν του κειμένου του Νικολιδάκη (πηγή μη ανεξάρτητη και εν πολλοίς απλή δημοσίευση-παράθεση οικογενειακού αρχειακού υλικού, επίσης μη ανεξάρτητου), δεν υπάρχουν τρίτες, ανεξάρτητες κι αξιόπιστες πηγές που να καλύπτουν σε βάθος τη ζωή και το έργο του βιογραφούμενου. Ο Θεοχάρης Δετοράκης, στη γνωστή του Ιστορία της Κρήτης δεν τον αναφέρει, ενώ κατονομάζει τους σπουδαιότερους ηγέτες της Επανάστασης του 1866 και τα πιο σημαντικά της πρόσωπα, ενώ δεν υπάρχει αναφορά ούτε στην Ιστορία του Ελληνικού Έθνους. Ο Pavlos1988, που έψαξε για αναφορές δεν εντόπισε κάτι ούτε στο βιβλίο Η Κρητική Επανάστασις του 1866-1869 του Ιωάννη Μαμαλάκη, ούτε στη Σύγχρονον Εγκυκλοπαιδεία Ελευθερουδάκη (μεταπολεμική επανέκδοση με συμπληρώματα του Εγκυκλοπαιδικού Λεξικού). Συνεπώς, δεν καλύπτονται τα βασικά κριτήρια της εγκυκλοπαιδικότητας. ǁǁ ǁ Chalk19 (συζήτηση) 11:08, 12 Ιανουαρίου 2022 (UTC)\nΔεν μπορώ να συζητήσω μαζί σου, γι' αυτό και δεν σε αναφέρω στις απαντήσεις μου. Από τα γραφόμενά σου χαρακτηρίζεις εμμέσως ως αδαείς δυο καθόλα σοβαρούς στο λειτούργημά του Καθηγητές - ιστορικούς και συγγραφείς. Για τις αιχμές σου περί της οικογένειας (την ιστορία της οποίας δεν γνωρίζεις), απλά αποφεύγω διακριτικά να σου απαντήσω. Θεωρώ ότι "κινείσαι" υστερόβουλα. Prmichael (συζήτηση) 04:37, 24 Ιανουαρίου 2022 (UTC)\n@Chalk19:, όπως έγραψε και στη σελίδα συζήτησης έχει λήμμα στην Μεγάλη Ελληνική Εγκυκλοπαίδεια (τρεις-τέσσερις προτάσεις) και υπάρχει επίσης και το πόνημα του Κοσόγλου (ο οποίος όμως είναι περισσότερο ιστοριοδήφης παρά ιστορικός), δημοσιευμένο σε τοπικό περιοδικό (Αμάλθεια) που μάλλον απίθανο να είναι peer reviewed, αλλά είναι έκδοση της Ιστορικής-Λαογραφικής Εταιρείας Νομού Λασιθίου. --C Messier 11:36, 12 Ιανουαρίου 2022 (UTC)\n@C messier Αυτά δε συνιστούν "σημαντική κάλυψη", που απαιτεί η πολιτική. Κάποιες αναφορές σίγουρα θα βρίσκονται, ενδεχομένως οι περισσότερες σε σχέση με τη δράση του Κόρακα ή τοπικές. Αλλά αυτό που απαιτείται είναι αφενός η κάλυψη να είναι σημαντική και σε βάθος, αφετέρου από τρίτες, ανεξάρτητες κι αξιόπιστες δευτερογενείς (πρώτιστα, ή έστω τριτογενείς) πηγές. Αυτά τα πράγματα φαίνεται να λείπουν. ǁǁ ǁ Chalk19 (συζήτηση) 11:45, 12 Ιανουαρίου 2022 (UTC)\n@Chalk19: το λήμμα στη ΜΕΕ από μόνο του είναι μικρό για να τεκμηριώσει εγκυκλοπαιδικότητα όπως την ορίζουμε εδώ, αλλά σίγουρα δείχνει ότι μπορεί να αποτελεί μέρος μιας εγκυκλοπαίδειας. Το πόνημα του Κοσόγλου όμως δεν ξέρω πώς να το αξιολογήσω από πλευράς αξιοπιστίας, έχει στοιχεία τόσο υπέρ όσο και κατά (σίγουρα δεν πρόκειται για δημοσίευση σε κάποιο blog ή ακόμη και αφιέρωμα από κάποια ιστοσελίδα που δεν ξέρουμε από που κρατάει η σκούφια της), αλλά φαίνεται να είναι και ανεξάρτητο και σημαντική κάλυψη. --C Messier 11:54, 12 Ιανουαρίου 2022 (UTC)\n@C messier Το κείμενο του Κοσόγλου είναι μια από τα ίδια με του Νικολιδάκη, εφόσον είναι αυτό που πριν λίγες μέρες ανέβασε στο μπλογκ του ο δημιουργός του λήμματος  (και φαίνεται ότι είναι το ίδιο, από την εικόνα του ανάτυπου του περιοδικού στο τέλος). Βασίζεται, λοιπόν, στη ίδια βιογραφία που συνένταξε ο Κ. Πολυχρονάκης, όπως και το δημοσίευμα του Νικολιδάκη (γράφει, χρακτηριστικά ο Κοσόγλου: "Ο ανηψιός του Πολυχρονοκωνσταντή, Κων/νος Πολυχρονάκης δικηγόρος και βουλευτής μπόρεσε να καταγράψει μερικά χαρακτηριστικά περιστατικά από τη ζωή του γενναίου και παλληκαρά θείου του. Τα έγγραφα τούτα με προθυμία μου έδωσε ο κ. Εμμανουήλ Πολυχρονάκης κάτοικος Βώρων. Τον ευχαριστώ από τούτη τη θέση. Ευχαριστώ επίσης τους μαθητές του Γυμνασίου Μοιρών Μιχάλη Πολυχρονάκη και Γιώργη Παπαδάκη για τη βοήθεια που μου προσφέρανε"). Δεν είναι λοιπόν ούτε ανεξάρτητο, ούτε όμως και αξιόπιστο. Δε νομίζω ότι υπάρχει ιστορική ή άλλη αξιοπιστία σε ένα κείμενο που η γραφή του είναι του τύπου "Το επόμενο βράδυ επιστρέφοντας νύχτα στους Βώρους τον έπιασε βροχή. Για να προφυλαχτεί μπήκε στο εκκλησάκι του Αγίου Γεωργίου πού βρίσκεται Δυτικά του χωριού. Σαν μπήκε άκουσε ροχαλητό ανθρώπου. Άναψε κερί κι είδε τον χωριανό του Τσουδαντώνη να κοιμάται ξένιαστα. Ψάρεψε χέλια στον Γέρο ποταμό και σαν άρχισε η βροχή ήρθε εδώ, όπου κουρασμένος καθώς ήταν δεν άργησε να τον πάρει ο ύπνος. Ο Κωνσταντής δεν τον ξύπνησε" (!!!). ǁǁ ǁ Chalk19 (συζήτηση) 12:10, 12 Ιανουαρίου 2022 (UTC)\nΥΓ. @C messier Είναι προφανές ότι η οικογένεια, οι απόγονοί του που διαχειρίζονται το οικογενειακό αρχείο, προσπαθούν να προβάλουν το έργο του, διότι αισθάνονται περήφανοι για αυτόν και επιχειρούν να τον εισάγουν στην ιστορική έρευνα και στην ιστορική μνήμη, στο δημόσιο χώρο. Κατανοητό από μεριάς τους, αλλά δεν αφορά τη Βικιπαίδεια εφόσον λείπουν οι κατάλληλες αναφορές σε ανεξάρτητες αξιόπιστες πηγές. ǁǁ ǁ Chalk19 (συζήτηση) 12:14, 12 Ιανουαρίου 2022 (UTC)\nΑφού θα πήγαινε για διαγραφή λόγω παραβίασης πνευματικών δικαιωμάτων γιατί το έφερες εδώ; "ΔώραΣ.'' (συζήτηση) 16:52, 12 Ιανουαρίου 2022 (UTC)\n@ΔώραΣτρουμπούκη Μπορεί να μην είναι παραβίαση, εφόσον ισχύουν όσα ανέφερε δημιουργός του λήμματος, αν τα δεχτούμε, δεν έχουμε παραβίαση, έχουμε ωστόσο μιαν έμμεση παραδοχή ότι υπήρξε προσπάθεια να παραπλανηθούμε, όπως σωστά είχες επισημάνει. Διότι ο δημιουργός του λήμματος γνώριζε πως πηγή όλων των πληροφοριών είναι το οικογενειακό αρχείο και ιδίως μια ανέκδοτη βιογραφία από μέλος της οικογένειας (και η δική του προσωπική έρευνα), δηλαδή πηγές μη αποδεκτές στη ΒΠ από κάθε άποψη, αλλά δεν το αποκάλυψε παρά μόνο όταν τέθηκαν μερικά ζητήματα στη σελίδα του λήμματος, στα οποία έπρεπε να απαντήσει. (Αποδείχτηκε, όμως, πως ήταν μια κατάσταση σαν μπρος γκρεμός και πίσω ρέμα.) ǁǁ ǁ Chalk19 (συζήτηση) 10:38, 14 Ιανουαρίου 2022 (UTC)\nΣχόλιο Δεδομένου ότι μιλάμε για ένα πρόσωπο του 19ου αιώνα, όπου οι πηγές είναι λιγότερες σε σχέση με το σήμερα, η ύπαρξη λήμματος σε γνωστή εγκυκλοπαίδεια γιατί δεν είναι επαρκές στοιχείο;--Diu (συζήτηση) 17:01, 12 Ιανουαρίου 2022 (UTC)\nΚι όταν αυτό που επισημαίνετε αφορά στην περιοχή της Κρήτης, το θέμα γίνεται ακόμα πιο έντονο. Ψάχνοντας πριν μερικά χρόνια Αξκο που πολέμησε στους Βαλκανικούς, απευθύνθηκα στη στρατιωτική υπηρεσία αρχείων και στα σταρτολογικά αρχεία. Ένας Ταγματάρχης κι ένας Αρχιλοχίας με σκημένο το κεφάλι μου είπαν κάπως "ντροπισμένα", ξέρετε...από την κρήτη για όσους γεννήθηκαν πριν το 1900 (?) (αν θυμάμαι καλά τη χρονολογία), ΔΕΝ υπάρχει ούτε ένα στοιχείο(!!!) δεν υπήρχαν στρατολογικές υπηρεσίες και αρχεία. Αυτό δυστυχώς σημαίνει ότι πολύς κόσμος πήγε άγραφτος σαν να μην υπήρξε ! Μόνο αν τους θυμούνται οι οικογένειές τους !!! Prmichael (συζήτηση) 17:01, 13 Ιανουαρίου 2022 (UTC)\nΘα λυπάμαι όμως που ονόματα πραγματικών ηρώων όπως του Αδάμ(η) Δαμιανάκη ή Αδαμάκη, δεν θα έχουν μια αράδα για τον τίμο αγώνα τους στη λευτεριά σας. 188.73.196.188 21:10, 12 Ιανουαρίου 2022 (UTC)\n@Diu Με 1-2 γραμμές, όχι. Η Γενική οδηγία εγκυκλοπαιδικότητας ορίζει: Εάν ένα θέμα έχει λάβει σημαντική κάλυψη σε αξιόπιστες πηγές που είναι ανεξάρτητες από αυτό, τότε θεωρείται ότι είναι εγκυκλοπαιδικό. Και επεξηγεί: «Σημαντική κάλυψη» σημαίνει ότι οι πηγές αναλύουν το θέμα άμεσα και λεπτομερώς, και δεν απαιτείται πρωτογενής έρευνα για να εξαχθεί το περιεχόμενο. […] Η κάλυψη θα πρέπει να παρέχει αρκετές πληροφορίες για να γραφεί ένα σύντομο, επαληθεύσιμο λήμμα. Τίποτε από αυτά δεν ισχύει στην περίπτωση που εξετάζουμε. Δεν υπάρχει λήμμα στην εγκυκλοπαίδεια του Ελευθερουδάκη, που ήταν σύγχρονη και ισάξια της ΜΕΕ (αλλά ούτε στη μεταπολεμική, συμπληρωμένη επανέκδοσή της), ούτε σε βιβλία για την ιστορία της Κρήτης, ούτε στην Ιστορία του Ελληνικού Έθνους, ούτε σε μεταγενέστερες εγκυκλοπαίδειες όπως η Δομή ή το Παγκόσμιο Βιογραφικό Λεξικό της Εκδοτικής Αθηνών. Ουσιαστικά πρόκειται για εγγραφή τύπου βάσης δεδομένων. Εκείνη την εποχή δεν υπήρχαν τα σημερινά μέσα και δεν ήταν ασύνηθες να υπάρχουν τέτοιου τύπου τηλεγραφικές εγγραφές για διάφορα πρόσωπα, όπως στρατιωτικοί, νομάρχες, δήμαρχοι, καθηγητές πανεπιστημίου, προϊστάμενοι δημοσίων υπηρεσιών, απλοί αγωνιστές του 1821 κλπ. Δεν είναι αυτόχρημα εγκυκλοπαιδικό ένα οποιοδήποτε πρόσωπο για το οποίο έτυχε μια εγκυκλοπαίδεια να έχει λήμμα 2 γραμμών, εφόσον δεν βρίσκονται οι απαιτούμενες αναφορές σε κατάλληλες δευτερογενείς πηγές. Πολύ περισσότερο που για το εν λόγω πρόσωπο ό,τι έχει γραφτεί, όπως έδειξα και παραπάνω, προέρχεται άμεσα από την οικογένειά του και βασίζεται αποκλειστικά στο οικογενειακό αρχείο και σε μια βιογραφία συνταγμέη από μέλος της οικογένειας. ǁǁ ǁ Chalk19 (συζήτηση) 10:32, 14 Ιανουαρίου 2022 (UTC)\nΑπλά για να υπάρχει και επικαλούμενος την εύλογη χρήση το λήμμα στη ΜΕΕ γράφει τα εξής: «Πολυχρονάκης, Κωνσταντίνος ή Πολοχρονοκωνσταντής. Εγεννήθη εις Βόρρους Μεσσαράς τω 1842. Ωνομάσθη γενικός αρχηγός Πυργιωτίσσης, από την επανάστασιν του 1886 και εξής χάρις εις την γενναιότητά του. Φίλος του Μιχ. Κόρακα, υπήρξεν εις των ευφυέστερων αλλά και παρατολμοτέρων συνεργατών του καθ'όλας τας επαναστάσεις της Κρήτης. Απέθανε τω 1911.» και υπογράφει Ι.Μ., το οποίο δεν βλέπω να αντιστοιχεί σε κάποιον στο ευρετήριο συνεισφερόντων του τόμου. --C Messier 11:03, 14 Ιανουαρίου 2022 (UTC)\n@C messier Άραγε, πάλι άλλο ένα μέλος της οικογένειας, ή κάποιος που του έδωσαν από την οικογένεια τα ίδια οικογενειακά χαρτιά όπως και "τώρα". Υπενθυμίζω πως βιογράφος του Κων. Πολυχρονάκη-Κουμή ήταν ο συνονόματος ανεψιός του Κωνσταντίνος Πολυχρονάκης, βουλευτής Ηρακλείου πολλές φορές κατά τις δεκαετίες του 1920, '30 και '40. ǁǁ ǁ Chalk19 (συζήτηση) 11:19, 14 Ιανουαρίου 2022 (UTC)\nChalk19, το επίθετο αρχίζει από Μ. Σε άλλους τόμους αντιστοιχεί στον Ιωάννη Μπίτση, Οφθαλμίατρο. --C Messier 11:22, 14 Ιανουαρίου 2022 (UTC)\n@C messier Οφθαλμίατρος ! Ειδικότητά του, δηλαδή, η κρητική ιστορία ! (Αν ήταν αυτός.) ǁǁ ǁ Chalk19 (συζήτηση) 11:26, 14 Ιανουαρίου 2022 (UTC)\nσ αρέσει δε σ' αρέσει ρε chalk αυτό το έκανε ο κουμής. Και δεν πιστεύω ότι μπορείς να καταλάβεις τι λέει και πόσο σημαντικό είναι. Prmichael (συζήτηση) 18:29, 14 Ιανουαρίου 2022 (UTC)\nPrmichael (συζήτηση) 18:17, 14 Ιανουαρίου 2022 (UTC)\nΑγαπητέ C messier, επειδή βλέπω ότι προσπαθείς να συμβάλλεις στην αντικειμενικότητα, θα σου αναφέρω ένα στοιχείο το οποίο δεν έχει να κάνει άμμεσα με την παρούσσα συζήτηση, αλλά νομίζω ότι θα εκτιμήσεις τη σημασία του. Ο βιογράφος, δικηγόρος στο επάγγελμα, μη έχων ιδιαίτερη γνώση περί τακτικής πολεμικών επιχειρήσεων έως ΚΑΘΟΛΟΥ, Διασώζει και Μεταφέρει μια πληροφορία για την οποία ΔΕΝ γνωρίζει την σημασία της. Αναφέρει ότι, ο Κουμής κινήθηκε μαχόμενος (επικεφαλής τμήματος επαναστατών εκ πυργιωτίσσης) από Κανλί Καστέλι πρός Σταυράκια και έφτασε μέχρι Αθανάτους (Μετόχι Δεσπότη). Τοποθετώντας τις δυνάμεις στην τοποθεσία (στο χώρο - θέατρο επιχειρήσεων), σύμφωνα με καλά διασταυρούμενες πηγές (όσες υπάρχουν για την εποχή), διαπιστώνεται -ανδιαμφισβήτητα από πλευράς τακτικής- ότι ο Κουμής έκανε διάσπαση της τουρκικής τοποθεσίας στα Σταυράκια (στρατηγική τουρκική τοποθεσία και η σημαντικότερη διάβαση προς κάστρο Ηρακλείου από την πλευρά της Μεσαράς). Όμως αναφέρεται ότι κινήθηκε και μέχρι Αθανάτους (μερικά χιλιόμετρα βορειότερα Σταυρακίων προς Ηράκλειο (6 με 7 χλμ από Ηράκλειο)), αυτό ξέρετε σημαίνει με όρους τακτικής ότι προέβη και σε καταδίωξη. (Δυστυχώς δεν είναι δυνατόν να αναλύσω εδώ τους όρους και την σημασία τους. Περιγράφονται σε στρατιωτικά εγχειρίδια και κανονισμούς, πολλοί από τους οποίους διαβαθμισμένοι). Με λίγα λόγια, διέσπασε τις τουρκικές δυνάμεις στους λόφους Σταυρακίων και τις "κυνήγησε" μέχρι Σταυράκια (αφού δεν μπορούσαν να αμυνθούν πια). Αυτή η ενέργεια (καταδίωξη) να ξέρετε ότι είναι κρίσιμη απόφαση για έναν τοπικό διοικητή σε μάχη, προυποθέτει μεγάλη εμπειρία και είναι απόφαση που την παίρνει εκείνη τη στιγμή. Δεν υπολογίζεται και δεν σχεδιάζεται εύκολα στα σχέδια για πολλούς λόγους. Η κίνηση αυτή του Κουμή, ανάγκασε την τουρκική διοίκηση Ηρακλείου να αποστείλει ενισχύσεις στον τομέα Σταυρακίων. Πράγμα που δεν έκανε στον δυτικό-ορεινό τομέα και στην κατεύθυνση Τύλισσος - Γωνιές - Ανώγεια, όπου οι ήδη υπάρχουσες τουρκικές δυνάμεις (χωρίς ενισχύσεις) έφτασαν μέχρι Ανώγεια. Γι' αυτό το πρόσωπο μιλάμε. Prmichael (συζήτηση) 07:43, 24 Ιανουαρίου 2022 (UTC)\nΔιαγραφή Τα πάμπολλα σημεία που ομοιάζουν με διήγηση, οι λεπτομέρειες που δεν μπορούν να επαληθευτούν πουθενά παρά μόνο σε πρωτογενείς πηγές, το όλο ύφος που το μόνο που θέλει να καταδείξει είναι το ηρωικό της προσωπικότητας, το ότι διαβάζουμε ουσιαστικά ένα εγκώμιο σε ύφος διήγησης, η πλήρης ανυπαρξία τρίτων και ανεξάρτητων πηγών. Αυτό και τα παρόμοια λήμματα έχουν ένα και μοναδικό σκοπό, να παρουσιάσουν τα πρόσωπα που αφορούν ως ήρωες της μιας ή της άλλης ιστορικής περιόδου ή γεγονότων. Δεν προσφέρουν κανενός είδους απόδειξη όμως, ανεξάρτητες δευτερογενείς και τριτογενείς πηγές δηλαδή για αυτά που λένε. Είναι δυνατόν να βρεθούν πουθενά αλλού αποδείξεις εκτός από τις πρωτογενείς μη ουδέτερες και συνεπώς μη αξιόπιστες πηγές του λήμματος, για ισχυρισμούς ή γεγονότα όπως (όλο το λήμμα είναι στο ίδιο ύφος αλλά διαλέγω): "Ο Κουμής έδειξε νωρίτερα, από μικρό παιδί, τη ζωηρότητα και το ανυπότακτο του χαρακτήρα του. Πολλά και χαρακτηριστικά γεγονότα και επεισόδια της παιδικής του ηλικίας προδηλώνουν το μετέπειτα επαναστάτη του κάμπου και το φόβητρο των Τούρκων στην περιοχή.", "...στον οποίο έμεινε πιστός φίλος και συναγωνιστής, ευφυής και παράτολμος σ' όλες τις κρίσιμες μάχες της τρίχρονης επανάστασης.", "Ο Κόρακας συχνότατα εκδήλωνε το θαυμασμό του, για την ανδρεία του νεαρού Κωνσταντή", όλο το Ανακήρυξή του σε Καπετάνιο (Οπλαρχηγό), όλο το τελευταίο μέρος από το "Ο Κουμής, μετά την καταστολή της επανάστασης..." ως το ...προστάτευε τους κατατρεγμένους και υπόδουλους 'Ελληνες."; Wolfymoza (συζήτηση) 16:49, 16 Ιανουαρίου 2022 (UTC)\nΕνώ αυτό Δημήτριος Βαρούχας ή Λόγιος , που στηρίζεται σε άρθρο της Ειρήνης Ταχατάκης, η οποία δηλώνει αρθρογράφος και είναι συνταξιούχος εκπαιδευτικός, θεωρείτε ότι έχει μεγαλύτερη βαρύτητα από έναν δημοσιευμένο σύγγραμμα ενός καθηγητή του Πανεπηστημίου Κρήτης? Prmichael (συζήτηση) 04:21, 24 Ιανουαρίου 2022 (UTC)\nΣχόλιο Προς το παρόν δεν βρήκα τίποτα ούτε στην παλιά εγκυκλοπαίδεια Πάπυρος-Λαρούς του 1964. Δεν έχω υπόψη μου άλλο έργο που να μπορώ να κοιτάξω άμεσα. Από την άλλη, προσωπικά δεν θα απαξίωνα το λήμμα στην Μεγάλη Ελληνική Εγκυκλοπαίδεια. Γενικά μιλώντας, πιστεύω πως ανεξάρτητα ιδιότητας του συγγραφέα δεν είναι μέσα στις «δουλειές» μας το να κρίνουμε οι ίδιοι την επάρκεια του ή μη εκτός και αν αναφέρεται ρητά πως ο α ή ο β είναι ακατάλληλος συγγραφέας. Pavlos1988 (συζήτηση) 19:37, 18 Ιανουαρίου 2022 (UTC)\nΤο πρόβλημα που έχει το λήμμα στη ΜΕΕ είναι ότι είναι πολύ μικρό για να υποστηρίξει από μόνο του εγκυκλοπαιδικότητα, 4 προτάσεις όλες και όλες. C Messier 21:41, 18 Ιανουαρίου 2022 (UTC)\nΕγώ κοίταξα στην Πάπυρος Larousse Britannica, δεν βρήκα τίποτα. "ΔώραΣ.'' (συζήτηση) 01:26, 19 Ιανουαρίου 2022 (UTC)\nhttps://e-mesara.gr/o-vorianos-konstantinos-polychronakis-i-koymis-atromitos-machitis-tis-eleytherias-2/ Prmichael (συζήτηση) 04:10, 24 Ιανουαρίου 2022 (UTC)\nΙσχνή παρουσία σε αξιοπιστες πηγές. Cinadon36 08:18, 22 Φεβρουαρίου 2022 (UTC)\nΔιατήρηση Ερευνητής Αλήθειας (συζήτηση) 12:02, 22 Φεβρουαρίου 2022 (UTC)\n@Ερευνητής Αλήθειας. Θα σου ήταν κόπος να μας υποδείξεις την σε βάθος κάλυψη από τρίτες, ανεξάρτητες κι αξιόπιστες δευτερογενείς πηγές που απαιτεί η πολιτική για την εγκυκλοπαιδικότητα ; Κάτι πέρα από την οικογενειακή βιογραφία που οι απόγονοί του δίνουν σε φίλους ή συγγενείς για να γράψουν μερικά πράγματα, μπας και διορθωθεί αυτό που οι ίδιοι θεωρούν αδικία της ιστορίας και των ιστορικών απέναντι στον πρόγονό τους ; (Και η ΒΠ χρησιμοποιείται από έναν απόγονο για να "διορθωθεί" αυτή η "παράλειψη".) ǁǁ ǁ Chalk19 (συζήτηση) 12:19, 22 Φεβρουαρίου 2022 (UTC)\nΝομίζω ότι οι πηγές του με καλύπτουν. Το πρόβλημα του λήμματος είναι όσες πληροφορίες περιέχει είναι «σκόρπιες» και όχι καλά ταξινομημένες. Αυτό μπορεί να διορθωθεί. Ερευνητής Αλήθειας (συζήτηση) 12:32, 22 Φεβρουαρίου 2022 (UTC)\n@Ερευνητής Αλήθειας Την πολιτική της ΒΠ την καλύπτουν ; Αυτό είναι το ζητούμενο. Θα ήθελες να εξηγήσεις πως λ.χ. η δημοσίευση από μέλος της οικογένειας μιας ανέκδοτης βιογραφίας γραμμένης από άλλο μέλος της οικογένειας είναι τρίτη κι ανεξάρτητη πηγή ; Ή σε ποιο βαθμό συνιστά σε βάθος κάλυψη του θέματος ; Το ίδιο και μια μυθιστορηματικού τύπου αφήγηση από έναν καθηγητή σχολείου, βασισμένη στην ίδια ανέκδοτη οικογενειακή βιογραφία ; Και τι ακριβώς επαληθεύει ; Σύμφωνα με την πολιτική: "Γενική οδηγία εγκυκλοπαιδικότητας. Εάν ένα θέμα έχει λάβει σημαντική κάλυψη σε αξιόπιστες πηγές που είναι ανεξάρτητες από αυτό, τότε θεωρείται ότι είναι εγκυκλοπαιδικό". Ποιες από τις δυο βασικές πηγές του λήμματος εμπίπτουν στην παραπάνω κατηγορία ; Επίσης, αν δεν σου κάνει κόπο, δείξε μας και τη σε βάθος κάλυψη για το πρόσωπο αυτό από διάφορες κατάλληλες πηγές, ας πούμε έστω 3 "αξιόπιστες πηγές που είναι ανεξάρτητες από αυτό". ǁǁ ǁ Chalk19 (συζήτηση) 18:51, 22 Φεβρουαρίου 2022 (UTC)\nΗ πηγές του λήμματος είναι αξιόπιστες. Με το εν λόγω πρόσωπο έχουν ασχοληθεί ιστορικοί, ενώ έχει ασχοληθεί και το Μουσείο Ηρακλείου Κρήτης. Οι περισσότερες πηγές είναι βιβλία. Όμως, γι' αυτό δεν μπορεί να γίνει κάτι. Πάντως, οι υπάρχουσες αναφορές δεν προέρχονται αποκλειστικά από την οικογένεια του ατόμου.\nΕρευνητής Αλήθειας (συζήτηση) 19:52, 22 Φεβρουαρίου 2022 (UTC)\nΤο Μουσείο Ηρακλείου Κρήτης; Diu (συζήτηση) 22:21, 22 Φεβρουαρίου 2022 (UTC)\n@Diu Μάλλον εννοεί τα έγγραφα που υπάρχουν εκεί, όπως αυτό της φωτογραφίας στο λήμμα, Δηλαδή, αρχειακή, πρωτογενής πηγή που χρησιμοποιεί ο συντάκτης του λήμματος. Τα λήμματα όμως δε στηρίζονται σε πρωτογενείς πηγές όταν λείπουν οι κατάλληλες δευτερογενείς, ούτε στη ερμηνεία των απογόνων ενός προσώπου πως επειδή έγινε χιλίαρχος, δικαιωματικά, εξ αυτού του γεγονότος, πρέπει να έχει λήμμα στη ΒΠ. ǁǁ ǁ Chalk19 (συζήτηση) 06:37, 23 Φεβρουαρίου 2022 (UTC)\nΝαι, το κατάλαβα ότι αυτό εννοεί γι' αυτό και το επισήμανα. Προφανώς δεν μπορεί να ισχυριστεί κανείς ότι έχει ασχοληθεί το Μουσείο Ηρακλείου Κρήτης μόνο και μόνο επειδή μεταξύ των χιλιάδων χειρογράφων έχει δύο και τρία ακόμα. Diu (συζήτηση) 08:32, 24 Φεβρουαρίου 2022 (UTC)\n@Ερευνητής Αλήθειας Προφανώς διαβάζεις άλλο λήμμα. Οι πηγές του λήμματος που έχουν "σε βάθος" κάλυψη είναι ακριβώς τα δυο άρθρα, που δεν τρίτες ή ανεξάρτητες και προέρχονται από την οικογένειά του. Συνολικά 14 από τις 17 παραπομπές. Οι υπόλοιπες, στο βαθμό που τον αναφέρουν -διότι ορισμένες μπορεί κι όχι, ίσως αναφέρονται στα ιστορικά γεγονότα, γενικότερα- αυτό γίνεται σε βάθος ή ονομαστικά ; Κανεις δεν αμφισβητεί ότι ήταν ιστορικό πρόσωπο, συνεπώς αναφορές θα έχει. Το θέμα είναι αν οι αναφορές είναι σε βάθος και από πηγές τρίτες κι ανεξάρτητες, δευτερογενείς κι αξιόπιστες, όπως απαιτεί η πολιτική. Αυτές, μέχρι τώρα δεν τις έχουμε δει, και γι αυτό σε παρακαλώ να μας τις υποδείξεις. ǁǁ ǁ Chalk19 (συζήτηση) 06:30, 23 Φεβρουαρίου 2022 (UTC)\nΑνακτήθηκε από "https://el.wikipedia.org/w/index.php?title=Συζήτηση:Πολυχρονάκης_Κωνσταντίνος_ή_Κουμής_(Κρητικός_Οπλαρχηγός)/Πρόταση_διαγραφής&oldid=9364759"\nΕπιστροφή στη σελίδα "Πολυχρονάκης Κωνσταντίνος ή Κουμής (Κρητικός Οπλαρχηγός)/Πρόταση διαγραφής".\nΤελευταία επεξεργασία στις 9 Μαρτίου 2022, στις 09:27\nΤελευταία τροποποίηση 09:27, 9 Μαρτίου 2022.


ΜΟΣΧΑΡΙ Archives - ΕΜΠΡΟΣ\nΑρχική Αρχεία Ετικετών: ΜΟΣΧΑΡΙ\nΑρχεία Ετικετών: ΜΟΣΧΑΡΙ\n1 πακέτο παπαρδέλες 100 gr. τυρί 1200 gr. μοσχαρίσιο κρέας ( ποντίκι ή κότσι) 2 κουταλιές της σούπας αλεύρι 2 μέτρια κρεμμύδια 1 μεγάλο καρότο 2 σκελίδες σκόρδο 4-5 κρεμμυδάκια εσαλότ 200 ml. κρασί κόκκινο 350 ml. ζεστό ζωμό κρέατος 250 gr. ντοματάκια κονκασέ 1 κουταλάκι του γλυκού ζάχαρη 1 κλωναράκι φρέσκο δενδρολίβανο 1 κλωναράκι φρέσκο θυμάρι Μαϊντανό Φρέσκο πιπέρι …\n800 γρ. μοσχάρι σπάλα κομμένο σε κύβους 4 κολοκυθάκια κομμένα σε μπαστουνάκια 1 κρεμμύδι ξερό ψιλοκομμένο 2 σκελίδες σκόρδο ψιλοκομμένες 2 φύλλα δάφνης 1/3 φλ. τσαγιού ελαιόλαδο + 1 κ.σούπας 1 κ. σούπας μουστάρδα Dijon το χυμό από 1 λεμόνι Αλατοπιπερώνουμε το κρέας και ζεσταίνουμε μια φαρδιά και ρηχή κατσαρόλα σε δυνατή φωτιά χωρίς ελαιόλαδο. Όταν έχει ζεσταθεί καλά ρίχνουμε …


Απέναντι στην καταιγίδα που έρχεται το ΚΚΕ καλεί το λαό να πάρει από σήμερα τα μέτρα του. Με την οργάνωσή του στους χώρους δουλειάς και τις γειτονιές. Να ενισχύσει το λαϊκό μέτωπο για να αντιμετωπίσει τα μονοπώλια και την επίθεσή τους. Να αντιμετωπίσει την όποια αστική κυβέρνηση προκύψει. Να ανοίξει δρόμο για τη δική του εξουσία.\nΣτο αστικό στρατόπεδο η μάχη έχει ανάψει περί όνου σκιάς. Ο ένας μετά τον άλλον καταθέτουν προτάσεις επί προτάσεων, συζητάνε για τα πάντα - όλα εκείνα που θεωρούν ικανά να σκεπάσουν την ουσία της πολιτικής τους. Κι αυτή είναι η πολιτική που με τη μια ή την άλλη έκφραση υπηρετεί τα συμφέροντα του μεγάλου κεφαλαίου, αφήνει στο απυρόβλητο τα μονοπώλια, εμφανίζει την Ευρωπαϊκή Ενωση σαν φιλολαϊκή.\nΣε μια πλήρη αντιστροφή της πραγματικότητας, τα αστικά κόμματα εμφανίζονται σα να έχουν βγει από την κολυμπήθρα του Σιλωάμ, θεωρούν το αποτέλεσμα των εκλογών της 6ης Μάη εξαγνισμό από τις αμαρτίες του παρελθόντος και βγαίνουν ξανά στο στίβο ως άλλοι. Το συγκρότημα Λαμπράκη άρχισε πάλι τους ύμνους στο ΠΑΣΟΚ ως φορέα της «δημοκρατικής παρατάξεως» δείχνοντας και τη θέση του στο υπό διαμόρφωση νέο πολιτικό σκηνικό. Και το συγκρότημα Αλαφούζου θυμίζει στους διεκδικητές της κυβερνητικής εξουσίας ότι είναι ώρα να αφήσουν στην άκρη τις φωνές και να σκεφτούν ότι αύριο μαζί θα τρώνε και θα πίνουν. Ο διαγωνισμός γίνεται για την «ποιότητα της δημοκρατίας», δηλαδή τη διαιώνιση της δικτατορίας των μονοπωλίων, με κεντροδεξιό ή κεντροαριστερό σχήμα στη διακυβέρνηση.\nΤο μήνυμα το έχει λάβει και ο τρίτος της παρέας, ο ΣΥΡΙΖΑ, που έχοντας καθαρό πια ότι έχει επιλεγεί από ένα τμήμα της αστικής τάξης, παίρνει ήδη θέση στα δεδομένα της επόμενης διακυβέρνησης. Μιλάει ήδη για καμένη γη που θα παραλάβει η επόμενη κυβέρνηση, χρησιμοποιεί ένα πανάρχαιο εφεύρημα για να προετοιμάσει τα μέτρα της επόμενης μέρας.\nΣ' αυτήν την επιλογή τους αποκαλύπτεται και η στρατηγική δέσμευσή τους. Ολοι μαζί μιλάνε για ανάπτυξη παραπέμποντας ευθέως σε ανάπτυξη με τους καπιταλιστές. Και κρύβουν το γεγονός ότι όταν κερδίζουν οι καπιταλιστές χάνουν οι εργάτες. Η ζωή των εργατών είναι η πραγματική καμένη γη.\nΑυτήν, τη ζωή των εργατών, θέλουν να κρατήσουν στα γόνατα, γι' αυτό και τα δίνουν όλα για να εξαφανιστεί κάθε αναφορά στο δικαίωμα των εργατών να διαφεντεύουν τον πλούτο που παράγουν. Γι' αυτό και η επιμονή τους να αλλάξει θέση το ΚΚΕ, να δεχτεί να συμμετάσχει σε μια αστική κυβέρνηση αυτής ή της άλλης απόχρωσης που στόχο έχει την έξοδο από την κρίση σε όφελος του κεφαλαίου. Για να σηκώσει κεφάλι ο καπιταλισμός, να γίνουν ένα με το χώμα οι εργάτες.\nΗ ανοιχτή δήλωση του σκοπού τους δεν είναι ένα γάντι που τ' αφήνεις να πέσει κάτω. Η νέα σπορά τους είναι τόσο παλιά, όσο και η μόνιμη επιδίωξη του μονοπωλιακού κεφαλαίου να έχει στο πλάι του μια αριστερά - ικανό άλλοθι για τη διαιώνιση της εκμετάλλευσης. Σπέρνουν αντικομμουνισμό, ας θερίσουν ταξικό μίσος.\nΣτις 18 Ιούνη ο λαός έχει τη δυνατότητα να τραβήξει μπροστά, με εμπιστοσύνη στη δύναμή του, με το ΚΚΕ ισχυρότερο - ικανό να παίξει έναν καταλυτικό ρόλο.\nΡΙΖΟΣΠΑΣΤΗΣ: ΣΤΗΝΟΥΝ ΣΚΗΝΙΚΟ ΠΑΓΙΔΑΣ ΣΤΟ ΛΑΟ\nΤΟ ΒΗΜΑ: Η απόρρητη έκθεση για το κράτος και τις τράπεζες\nΗ ΚΑΘΗΜΕΡΙΝΗ: Το καλό και το κακό σενάριο\nΤΑ ΝΕΑ: Ο γρίφος της 18ης Ιουνίου\nΕΘΝΟΣ: Αγρια πόλωση με φόντο τα νέα γκάλοπ\nREAL NEWS: Το σχέδιο του ΔΝΤ για αλλαγές στο μνημόνιο\nΤΟ ΠΑΡΟΝ: Αγωνιούν οι Γερμανοί\nΗ ΝΙΚΗ: Το βρώμικο παιχνίδι με τις ελληνικές καταθέσεις\nΑΥΡΙΑΝΗ: Θα καταργήσω το μνημόνιο\nΗ ΒΡΑΔΥΝΗ: Εφάπαξ, σε ποια ταμεία μειώνεται\nΗ ΑΥΓΗ: Ανόρθωση της χώρας\nΕΛΕΥΘΕΡΟΣ ΤΥΠΟΣ: Ξεπαγώνουν προσλήψεις με δικαστικές αποφάσεις\nΠΡΩΤΟ ΘΕΜΑ: «Ρε Σμπώκο, φέρε πίσω τα 80 εκατομμύρια ευρώ»\n«Η πορεία προς στις εκλογές αναπαράγει ακόμη πιο εκβιαστικά τα κάλπικα διλήμματα για την ανάδειξη κυβέρνησης. Με τη μορφή "κεντροδεξιάς" με τη ΝΔ ή "κεντροαριστεράς" με το ΣΥΡΙΖΑ και βεβαίως με διαγκωνισμούς ποιος είναι ο καλύτερος διαπραγματευτής στην ΕΕ για να σώσει την καπιταλιστική οικονομία. Και δεν είναι τυχαίο. Η αστάθεια του αστικού πολιτικού συστήματος έχει δημιουργήσει ανησυχίες στην αστική τάξη της Ελλάδας και στους έξωθεν συμμάχους της τόσο στην ΕΕ όσο και στις ΗΠΑ. Δεν είναι μόνο και τόσο η αδυναμία που έδειξε το αποτέλεσμα των εκλογών στις 6 Μάη, να χειραγωγήσουν τους εργαζόμενους, τα φτωχά λαϊκά στρώματα τα παραδοσιακά αστικά κόμματα ΠΑΣΟΚ-ΝΔ που καταποντίστηκαν. Μπροστά στην αστική τάξη, το κεφάλαιο, βρίσκεται το πρόβλημα των προβλημάτων του καπιταλισμού, η οικονομική κρίση που βαθαίνει στην Ελλάδα και στην ΕΕ με απροσδιόριστη τη χρονική διάρκειά της, αλλά και τα αδιέξοδα στη διαχείρισή της έτσι ώστε και ο λαός να καταλαγιάσει και το κεφάλαιο να μην έχει απώλειες από την αντικειμενική καταστροφή που φέρνει. Και λέμε πως θέλουν να καταλαγιάσει ο λαός, γιατί αυτός έχει οδηγηθεί σε ανεξέλεγκτη χρεοκοπία, αλλά αυτός θα αναδείξει και κυβέρνηση.\n(...) Οποια κυβέρνηση βγει από τις εκλογές θα είναι με το μέρος των επιχειρηματικών ομίλων. ΝΔ-ΠΑΣΟΚ πάντα ήταν και θα είναι. Η πολιτική τους χρεοκόπησε το λαό. Ο ΣΥΡΙΖΑ είναι με την ΕΕ και την Ευρωζώνη, μιλά για ανάπτυξη της υγιούς επιχειρηματικότητας, δηλαδή στρατηγική υπέρ του κεφαλαίου και της ΕΕ σκορπώντας αυταπάτες για ανακούφιση του λαού. Γι' αυτό λέμε, μην τον εμπιστεύεστε.\nΜόνο ένα οργανωμένο εργατικό, λαϊκό κίνημα με το ΚΚΕ μπροστά, ισχυρό, μπορεί να εγγυηθεί ότι η θέση των εργαζομένων δε θα γίνει χειρότερη, ότι θα δυναμώνει το ρεύμα ανατροπής της αντιλαϊκής πολιτικής, η προοπτική για άλλη πολιτική και δρόμο ανάπτυξης. Η εργατική τάξη έχει ανάγκη από μόνιμη και σταθερή δουλειά, μισθό που να καλύπτει όλες τις σύγχρονες ανάγκες της οικογένειας, φροντίδα για την υγεία της εργατικής οικογένειας, μόρφωση και δουλειά για τα παιδιά της, φροντίδα για τους ηλικιωμένους, παιδικούς σταθμούς κλπ. Αυτές τις ανάγκες πρέπει να έχει κριτήριο για την ψήφο σε συνδυασμό με το να βγάλει η κάλπη ακόμη πιο ισχυρό το ΚΚΕ, για να γίνει πανίσχυρο το αντίπαλο δέος, το εργατικό λαϊκό κίνημα που θα σηκώσει ασπίδα στον πόλεμο του κεφαλαίου, που θα αντεπιτεθεί διεκδικώντας ικανοποίηση των αναγκών της εργατικής, της λαϊκής οικογένειας, που θα συγκρουστεί για να ανατρέψει στην πορεία το σάπιο σύστημα. Αλλά αυτός ο δρόμος απαιτεί ολόπλευρο δυνάμωμα του ΚΚΕ και εκλογικό. Είναι ευθύνη και καθήκον για το σήμερα και το αύριο των εργαζομένων» (από τον ΡΙΖΟΣΠΑΣΤΗ).


Τρίτη, 03 Μαρτίου 2020 23:23\nΜε πρωταγωνιστή τον Σακίλ ΜακΚίσικ και τον Παναθηναϊκό... θεατή, ο Ολυμπιακός νίκησε 81-78 στο ΣΕΦ τους πράσινους σε ένα φοβερό γλέντι που έστησαν οι Πειραιώτες απέναντι στο "τριφύλλι" που θέλει... 7ο ευρωπαϊκό φέτος.\nΔείτε τα χαϊλάιτς της αναμέτρησης...\nΠερισσότερα σε αυτή την κατηγορία: « ΟΣΦΠ-Παναιτωλικός 2-0 Ext.Highlights (video) ΠΑΟΚ-Ολυμπιακός 0-1 Full-Highlights (video) »\nGeorge7 Τετάρτη, 04 Μαρτίου 2020 08:58 Σύνδεσμος σχολίου\nΠάθος στο τερέν πάθος και στην εξέδρα. Ακριβώς όπως πρέπει να εμφανίζεται η ομάδα σε αυτά τα παιχνίδια.\nΠαρέλυσαν τα χέρια και τα πόδια των Ελλήνων του Παναθηναϊκού από αυτό το πάθος. Έτσι εξηγείται και το 1 στα 20 τρίποντα και ο τρόμος του Τράκη που το έβαλε στα πόδια στο ημίχρονο.\nΚωστας Τετάρτη, 04 Μαρτίου 2020 01:22 Σύνδεσμος σχολίου\nΡε παιδιά είδα φωτογραφίες του τρακη στο Σεφ !!! Πες τε μου ρε παιδιά δεν είναι ο Μέγας Ναπολέων η με γελούν τα μάτια μου ? Τι μπορείς να πάθεις τελικά !!! Κρίμα !!!!!\nΕ.υ Τετάρτη, 04 Μαρτίου 2020 00:09 Σύνδεσμος σχολίου


Η ομορφιά βρίσκεται μέσα μας, Λινό Νεσεσέρ με Μήνυμα, Όνομα\nΑλλά θέλει και απέξω το κατιτίς\nΤο πρωτότυπο Δώρο Γενεθλίων Λινό Νεσεσέρ με Μήνυμα, Όνομα Δώρο για Γυναίκες, Όνομα για Γενέθλια, είναι ένα μοναδικό αναμνηστικό δώρο για τον καλύτερο φίλο ή την καλύτερη φίλη σας με αφορμή τα γενέθλιά τους.\nΤο Δώρο Γενεθλίων Λινό Νεσεσέρ με Μήνυμα, Όνομα Δώρο για Γυναίκες για Γενέθλια, είναι το δώρο που θα ενθουσιάσει την φίλο ή τη φίλη σας και θα το κρατήσει σαν αναμνηστικό δώρο γενεθλίων για πάντα!\nΤο Προσωποποιημένο Δώρο Λινό Νεσεσέρ για Γυναίκες, με Μήνυμα, Όνομα, είναι το διαφορετικό δώρο για την φίλη σας ή τον φίλο σας που θα ξεχωρίσει.\nΑπό όλα τα άλλα δώρα που θα πάρει η φίλη σας την ημέρα των Γενεθλίων του ή της ονομαστικής γιορτής, γιατί είναι προσωπικό και φτιάχνεται αποκλειστικά αφού κάνετε την παραγγελία σας, για το πρόσωπο που θα το χαρίσετε.\nΕίναι επίσης ένα πρωτότυπο αναμνηστικό δωράκι για κάθε γυναίκα που έχετε ζήσει πολλές εμπειρίες και γεγονότα μαζί.\nΤο Δώρο για Γενέθλια ή ονομαστική γιορτή, Λινό Νεσεσέρ με Μήνυμα, Όνομα Δώρο για Γυναίκες, μπορεί να είναι πραγματικά ένα ξεχωριστό και οικονομικό αναμνηστικό δώρο και για το μπαμπά, τη μαμά, τη νονά με αφορμή τα γενέθλιά τους ή οποιαδήποτε άλλη αφορμή.\nΣυνδυάστε το Λινό Νεσεσέρ για Γυναίκες, με Μήνυμα, Όνομα για Γενέθλια, με ένα προσωποποιημένο βαζάκι με καραμέλες με όνομα για Χρόνια Πολλά\nΈνα Πρωτότυπο και διαφορετικό δώρο γενεθλίων ή ονομαστικής Γιορτής για γυναίκες με οποιοαδήποτε αφορμή, Λινό Νεσεσέρ με Μήνυμα, Όνομα Δώρο για Γυναίκες Προσωποποιημένο με Μήνυμα, Όνομα, είναι το δώρο που θα εντυπωσιάσει την ώρα που θα το προσφέρετε στην δασκαλα, δασκάλες.\nΜπέζ Νεσεσέρ για Γυναίκες, Προσωποποιημένο με Όνομα, Έτος για την γιορτη, τα γενεθλια για την μαμα, την θεία ή την νονά.\nΚάντε και εσείς ένα μοναδικό προσωποποιημένο Δώρο, Λινό Νεσεσέρ με Μήνυμα, Όνομα Δώρο για Γυναίκες, με Ονόματα, Φωτογραφία, στην Καλύτερη γιαγια με αφορμή τα γενέθλια ή την ονομαστική γιορτή της.\nΤο Λινό Νεσεσέρ με Μήνυμα, Όνομα Δώρο για Γυναίκες, Έτος είναι ένα διαφορετικό δώρο για την Δασκαλα χορου, μουσικής, αγγλικων, ξενης γώσας του παιδιού σας, τώρα που η σχολική χρονιά τελειώνει για να βάζει τα καθημερινα καλλυντικά της και θα μείνει αναμνηστικό για πάντα.


iatrognosi Γιατί δε μπορείτε να χάσετε βάρος\nΗ αναστάτωση που νιώθει κανείς όταν βλέπει διαφορετικό νούμερο (προς τα πάνω) στη ζυγαριά του, απ’ ό,τι είχε συνηθίσει, ή όταν δε χωράει στα ρούχα του (ειδικά αν είναι γυναίκα) είναι μεγάλη!\nΚαι είναι ακόμη μεγαλύτερη όταν γνωρίζει ότι δεν έχει αυξήσει τις βραδινές επισκέψεις στο ψυγείο, που θα δικαιολογούσαν αυτήν την αλλαγή.\nΓνωρίζατε ότι μια ορμονική ανισορροπία, η έλλειψη βιταμινών ακόμη και η λήψη κάποιων φαρμάκων μπορεί να ευθύνονται για την πρόσληψη βάρους;\n«Πολλοί άνθρωποι πιστεύουν ότι κάνουν κάτι σωστά, ακολουθώντας ένα συγκεκριμένο τρόπο ζωής, όμως στην πραγματικότητα ο οργανισμός τους αντιδρά σε παράγοντες που δε μπορεί να ελέγξει» ανέφερε ο Dr. Robert J. Hedaya, καθηγητής κλινικής ψυχιατρικής στο Ιατρικό Κέντρο του πανεπιστημίου Georgetown.\n«Είτε σχετίζεται με τις ορμόνες, είτε είναι μια παρενέργεια από τη λήψη κάποιου φαρμάκου ή κάτι άλλο, πολλές φορές κάνουμε πράγματα που δεν αντιλαμβανόμαστε και τα οποία ευθύνονται για το γεγονός ότι δε μπορούμε να χάσουμε βάρος» είπε ακόμη ο ίδιος μιλώντας στο foxnews.com.\nΔείτε παρακάτω μερικά ζητήματα υγείας που μπαίνουν ανάμεσα σε εσάς και το στόχο σας… δηλαδή την απώλεια των ανεπιθύμητων κιλών, και τι μπορείτε να κάνετε γι’ αυτό:\nΠολλά αντικαταθλιπτικά προκαλούν πρόσληψη βάρους. Αν λοιπόν, λαμβάνετε κάποια φαρμακευτική αγωγή για την κατάθλιψη, μην τρομάξετε αν δείτε τη ζυγαριά σας να ανεβαίνει σταδιακά από 2 έως και 7 κιλά.\nΑν δεν λαμβάνετε αγωγή, υπάρχουν στοιχεία που αποδεικνύουν ότι ακόμη και μόνο τα συναισθήματα που προκαλεί η κατάθλιψη μπορεί να συνδέονται με την πρόσληψη βάρους. Σύμφωνα με μια μελέτη που δημοσιεύτηκε το 2010 στο American Journal of Public Heal οι άνθρωποι που ένιωθαν στεναχώρια και μοναξιά έπαιρναν βάρος πιο γρήγορα, σε σχέση με εκείνους που ανέφεραν λιγότερα συμπτώματα που σχετίζονται με την κατάθλιψη.\n«Μπορεί να τρώνε περισσότερες λιπαρές και παχυντικές τροφές, το λεγόμενο “comfort food”, που έχουν πολλές θερμίδες, ή να έχουν σταματήσει να γυμνάζονται» είπε από την πλευρά της η Belinda Needham, αναπληρώτρια καθηγήτρια στο τμήμα Κοινωνιολογίας του πανεπιστημίου UAB της Βαρκελώνης.\nΤι μπορείτε να κάνετε: Αν ο γιατρός σας διαπιστώσει ότι για το βάρος σας ευθύνονται τα φάρμακα που σας έχει δώσει, μπορεί να αλλάξει τη δοσολογία, υποστηρίζει ο Dr. Dominique Fradin-Read, αναπληρωτής καθηγητής στη Σχολή Ιατρικής Loma Linda της Καλιφόρνια. Αν δεν ευθύνονται τα φάρμακα για το βάρος σας, μπορείτε να αναζητήσετε συμβουλευτική βοήθεια σε κάποια ομάδα, υπό την επίβλεψη ειδικού. «Η κοινωνική υποστήριξη και συναναστροφή με άλλους βοηθούν όσους πάσχουν από κατάθλιψη» λέει η Needham.\nΠαίρνετε λάθος φάρμακο\nΠολλά φάρμακα ευθύνονται για την αύξηση του βάρους των ασθενών. Για παράδειγμα τα αντισυλληπτικά, οι ορμόνες, τα στεροειδή, οι βήτα-αναστολείς για τις καρδιακές ασθένειες και την αρτηριακή πίεση, τα φάρμακα για τις ημικρανίες, τον καρκίνο του μαστού και τη ρευματοειδή αρθρίτιδα, όλα ενδέχεται να προκαλέσουν αύξηση του βάρους.\n«Όταν οι ασθενείς που έρχονται να με δουν επισημαίνουν ότι ανησυχούν για το βάρος τους, ελέγχω τι φάρμακα παίρνουν» ανέφερε ο Dr. Steven D. Wittlin, διευθυντής του τμήματος Ενδοκρινολογίας και Μεταβολισμού στο Ιατρικό Κέντρο του πανεπιστημίου του Rochester της Νέας Υόρκης.\nΤι μπορείτε να κάνετε: Αν υποψιάζεστε ότι τα φάρμακα που λαμβάνετε έχουν αντίκτυπο στο… σώμα σας, συμβουλευτείτε το γιατρό σας, ο οποίος μπορεί να σας δώσει εναλλακτικά κάποιο άλλο, που ενδεχομένως να μην έχει αυτήν την παρενέργεια.\nΤο έντερό σας δε… δουλεύει σωστά\nΤα πεπτικά προβλήματα, ιδιαίτερα η… αργή λειτουργία του εντέρου, μπορεί επίσης να ευθύνονται για την «μη αναμενόμενη» αλλαγή που βλέπετε στη ζυγαριά σας.\n«Ιδανικά, όταν κανείς τρώει κάτι, μετά από μερικές ώρες… νιώθει μια κίνηση στο έντερό του» είπε ο Hedaya. «Μία με δύο φορές την ημέρα είναι η φυσιολογική δραστηριότητα του εντέρου. Αν το δικό σας δε λειτουργεί τόσο συχνά, ενδεχομένως να φταίει η κακή ενυδάτωση του οργανισμού σας με υγρά, η λήψη κάποιου φαρμάκου, η μη ικανοποιητική πρόσληψη φυτικών ινών ακόμη και η κακή χλωρίδα του εντέρου» πρόσθεσε.\nΤι μπορείτε να κάνετε: Αν η δυσκοιλιότητα είναι το μόνο σύμπτωμα που έχετε, τότε ίσως τα προβιοτικά να σας βοηθούσαν. Θα πρέπει να μην ξεχνάτε ακόμη να πίνετε πολλά υγρά και να ακολουθείτε ένα πρόγραμμα διατροφής πλούσιο σε φυτικές ίνες. Αν εξακολουθείτε να δυσκολεύεστε… με τη λειτουργία του εντέρου σας, ίσως θα έπρεπε να συμβουλευτείτε κάποιο γιατρό, ο οποίος θα αποκλείσει άλλες διαταραχές, όπως για παράδειγμα υποθυρεοειδισμό ή κάποιο άλλο νευρολογικό πρόβλημα.\nΈλλειψη συγκεκριμένων θρεπτικών συστατικών από τον οργανισμό\nΗ έλλειψη βιταμίνης D, μαγνησίου ή σιδήρου μπορεί να θέσει σε κίνδυνο το ανοσοποιητικό σας σύστημα, ή ακόμη και να αλλάξει το μεταβολισμό σας.\nΤι μπορείτε να κάνετε: Τρώγοντας κόκκινο κρέας και σπανάκι μπορείτε να ενισχύσετε με σίδηρο τον οργανισμό σας, ενώ με αμύγδαλα και καρύδια Βραζιλίας να αυξήσετε τα επίπεδα μαγνησίου σε αυτόν. «Με τη βιταμίνη D τα πράγματα είναι λίγο πιο δύσκολα. Αν το παρακάνει κανείς μπορεί να εμφανίσει πέτρα στα νεφρά. Θα πρέπει να κάνετε κάθε τρεις μήνες εξέταση αίματος, προκειμένου ο γιατρός σας να ρυθμίζει την κατάλληλη δόση για εσάς» είπε ακόμη ο Dr. Hedaya.\nΑυτό είναι αναπόφευκτο… όσο κι αν δεν σας αρέσει η ιδέα. «Όσο μεγαλώνει κανείς, τόσο περισσότερο δυσκολεύεται ο οργανισμός του στο κάψιμο των θερμίδων. Ο μεταβολισμός μας δε λειτουργεί με τον ίδιο ρυθμό, όπως όταν ήμασταν 20 ετών. Έτσι, χρειάζεται να ασκείται κανείς και να καταναλώνει λιγότερη τροφή. Ορισμένες μελέτες υποστηρίζουν ότι η γυμναστική είναι πολύ πιο σημαντική από τη διατροφή για τη μακροχρόνια διατήρηση του βάρους» ανέφερε ο καθηγητής.\nΤι μπορείτε να κάνετε: Οι άπαχες πρωτεΐνες είναι πιο εύκολο να «καούν». Οι υδατάνθρακες καίγονται πιο αργά και αποθηκεύονται πιο εύκολα στον οργανισμό. Η κατάλληλη διατροφή, που θα σας προτείνει ένας ειδικός, είναι μία λύση για τον έλεγχο του βάρους.


Προσωπικά Δώρα :: Powerball Grip Kit - E-gadgets.gr - Ηλεκτρονικό κατάστημα με gadgets και είδη δώρων\nΑρχική Σελίδα/Προσωπικά Δώρα/Powerball Grip Kit\n44 από 172\nPowerball Grip Kit\nΈνα επαγγελματικό Grip Kit υψηλής ποιότητας και ειδικά σχεδιασμένο για ενίσχυση και αποκατάσταση των δακτύλων, των χεριών, των καρπών και των βραχιόνων.\nΓυμνάστε αποτελεσματικά και αποκτήστε δυνατή λαβή, ενισχύστε τα χέρια και τα δάκτυλά σας και βελτιώστε σημαντικά την ευελιξία των μυών σας.\nΙδανικό για αθλητές και μουσικούς.\nΙδανικό κιτ για αθλητές που απαιτούν υψηλό επίπεδο δύναμης των δακτύλων και δυνατό πιάσιμο (λάτρεις της αναρρίχησης, παίκτες του γκολφ, αθλοπαιδιές, cross fitness κ.λπ.) καθώς και για μουσικούς που παίζουν (κιθάρα, πιάνο, μπουζούκι, σαξόφωνο κ.λπ.).\nΑποκατάσταση και πρόληψη τραυματισμού\nΑποκαταστήστε την χαμένη δύναμη και την κίνηση των χεριών και των δακτύλων σας μετά από τραυματισμό με μια απλή συμπίεση του Power Gripper ή με κάποιο από τα άλλα εξαρτήματα του κιτ.\nΤο Power Gripper είναι ρυθμιζόμενο, ώστε να μπορείτε να αυξήσετε σταδιακά την αντίσταση καθώς αναρρώνετε για να αντιμετωπίσετε ενεργά την αποκατάσταση με μακροπρόθεσμα οφέλη για την υγεία.\nΤο κιτ περιλαμβάνει: 1 x Ελατήριο Καρπού Power Gripper με προσαρμογή αντίστασης (5 έως 50 κιλά), 1 Ισομερή Γυμναστή Δακτύλων, 1 x Όργανο Εξάσκησης Δακτύλων, 1 x αυγό TPR, 1 x δακτύλιο συμπίεσης.


ΓΣΕΕ: Τι Αθήνα τι… Βαρσοβία στους μισθούς! | Star.gr\nΓΣΕΕ: Τι Αθήνα τι… Βαρσοβία στους μισθούς!\nΜε μισθούς «χαρτζιλίκι» αμείβονται οι Έλληνες\nΟ κατώτατος μισθός του Έλληνα εργαζόμενου είναι σε πολλές περιπτώσεις αντίστοιχος με αυτόν του Πολωνού, σύμφωνα με την έκθεση του Ινστιτούτου Εργασίας της ΓΣΕΕ.\nΤρεις βασικούς λόγους εντοπίζει ο 22χρονος τελειόφοιτος της γυμναστικής Ακαδημίας Νίκος Παπαδάκης, που αποδεικνύουν στην πράξη γιατί οι μισθοί στην Ελλάδα τείνουν να γίνουν ίδιοι με αυτούς της Πολωνίας: Τα υψηλά ποσοστά ανεργίας αυξάνουν την προσφορά, μειώνουν τους μισθούς και παράλληλα αυξάνεται η μαύρη εργασία.\n«Δυστυχώς είμαι με την αγωνία και εγώ όπως οι περισσότεροι, προσπαθούμε στο κυνήγι είμαι και εγώ έστω και με λίγα χρήματα. Είμαι απογοητευμένος ναι, γιατί κάνω και εγώ τα δικά μου όνειρα αλλά μου τα γκρεμίζουν οι καταστάσεις όπως είναι» δηλώνει στο Star.\nΣύμφωνα με την ��κθεση της ΓΣΕΕ, στην Ισπανία, τη Μάλτα, ακόμη και τη Σλοβενία , οι κατώτατοι μισθοί μοιάζουν άπιαστοι για τους Έλληνες. Στην Πολωνία ο πρώτος μισθός ξεκινά από τα 360 ευρώ Στην Ελλάδα αν και ο κατώτατος μισθός βρίσκεται στα 586 ευρώ το μήνα, πολλοί εργαζόμενοι δεν παίρνουν αυτά τα χρήματα.\nΟι μισθοί αυτό είναι συγκεκριμένα στις χώρες αυτές: .\nΙσπανία: 756,7 ευρώ/μήνα\nΜάλτα: 720 ευρώ/μήνα\nΣλοβενία: 763 ευρώ/μήνα\nΠολωνία: 360 ευρώ/μήνα\nΕλλάδα: 586 ευρώ/μήνα\n«Έχουμε ανθρώπους οι οποίοι εργάζονται οκτάωρα και αμείβονται με μετρική απασχόληση. Είναι εργασιακός μεσαίωνας, καθώς όλο και περισσότεροι εργαζόμενοι, όπως έχουμε μέσα από την επιθεώρηση εργασίας όχι απλά αμείβονται λιγότερο, αλλά δεν αμείβονται» δηλώνει στο Star η εργατολόγος Μαρελέν Ασημακοπούλου.\nΑπό τα στοιχεία της Έκθεσης του Ινστιτούτου Εργασίας της ΓΣΕΕ που θα παρουσιαστούν στην Διεθνή Έκθεση Θεσσαλονίκης προκύπτει ότι η χώρα μας βρίσκεται στην 10 θέση με τους κατώτατους μισθούς, με 7 στους δέκα να είναι μερικώς απασχολούμενοι, τουλάχιστον στα χαρτιά. Φαίνεται πως δικαιώνεται ως… μάντης κακών, ο σκληροτράχηλος του ΔΝΤ Πωλ Τόμσεν ότι τα 300 ευρώ μισθός, είναι καλά για τους Έλληνες καθώς ανήκουμε στην Νοτιοανατολική Ευρώπη…


Τζoύλια Νόβα: Έκανε το επόμενο βήμα, 4 μήνες μετά τον χωρισμό – Η 1η δημόσια έξοδος με τον νέο της σύντροφο\nby Δημήτρης Μπιτολάς 30/10/2020 13:35 30/10/2020 13:35 812\nΤζούλια Νόβα: Ο Γιάννης Μάρκου ήταν ο πρώην σύντροφος της Τζούλιας. Οι δυο τους δεν τα βρήκαν. Έτσι, αποφάσισαν να ακολουθήσουν διαφορετικούς δρόμους στη ζωή τους. Μετά το χωρισμό της λοιπόν η Τζούλια γύρισε σελίδα στη ζωή της. Πού βασίζεται η είδηση πως η Τζούλια έχει προχωρήσει στη ζωή της; Μπορείτε να το μάθετε πρώτοι, διαβάζοντας παρακάτω. Αναλυτικότερα:\nΤζούλια Νόβα: Αλλαγή σελίδας για το λαμπερό κορίτσι της Ελληνικής τηλεόρασης\nΗ Τζούλια μετά τον χωρισμό της από τον Γιάννη Μάρκου, γύρισε σελίδα στην προσωπική της ζωή. Το πρώην κορίτσι του “Τροχού της τύχης” είναι και πάλι ερωτευμένο. Μάλιστα, η ίδια έχει προχωρήσει λίγο παραπέρα, καθώς βρίσκεται σε νέα σχέση.\nΤο βράδυ της Τετάρτης (σ.σ. 28 Οκτωβρίου του 2020) η Τζούλια Νόβα έκανε και την πρώτη της δημόσια έξοδο. Η ίδια αποφάσισε από κοινού με τον νέο σύντροφό της να βγουν. Σήμερα (σ.σ. Παρασκευή 30 Οκτωβρίου του 2020), η εκπομπή «Happy Day» της τηλεόρασης του «Alpha» πρόβαλε ένα βίντεο που έδειχνε την Τζούλια Νόβα να γευματίζει με τον αγαπημένο της. Οι δυο τους βγήκαν και έφαγαν μαζί σε εστιατόριο της πόλης των Αθηνών. Όπως αποκάλυψε η Σταματίνα Τσιμτσιλή, ο ίδιος ασχολείται με τα extreme sports.\nΤ. Νόβα: Το ρεπορτάζ της τηλεόρασης του «Alpha» και της εκπομπής «Happy Day» που επιβεβαιώνει τη νέα σχέση της\n20/09/2021 11:53 89\n19/09/2021 18:24 19/09/2021 18:25 88\nΤζούλια Νόβα: Η αποκάλυψη για το φύλο του μωρού της και η απάντηση για το σφυροδρέπανο\n10/09/2021 17:34 10/09/2021 17:38 233\nΜπογδάνος για Τζούλια Νόβα: «Έχει κάθε δικαίωμα να μιλάει, αλλά πρέπει να διαβάσει ιστορία»\n09/09/2021 22:51 340


Λίνα Γκορντιένκο - Aceso yoga academy\nΤελειώνοντας την Ιατρική Σχολή στην πόλη Κισλοβόντσκ, αποφάσισα να ταξιδέψω στην Ελλάδα και πιο συγκεκριμένα στην Κρήτη.\nΤελειώνοντας την Ιατρική Σχολή στην πόλη Κισλοβόντσκ, αποφάσισα να ταξιδέψω στην Ελλάδα και πιο συγκεκριμένα στην Κρήτη. Μαγεύτηκα από την ομορφιά της Κρήτης και κατάλαβα ότι εδώ θέλω επιτακτικά να ζήσω.\nΟ πατέρας μου ήταν Έλληνας και από μικρή ονειρευόμουνα να ζήσω κοντά στην θάλασσα. Για να ζήσω στο τόπο που ονειρευόμουν, έπρεπε να κάνω και κάποια δουλειά. Απογοητεύτηκα επειδή η ιατρική δεν μου ταίριαζε. Έτσι στην Ελλάδα άλλαξα το επάγγελμα, αλλά αργότερα οι σπόροι της ιατρικής γνώσης άρχισαν να επανεμφανίζονται και να φυτρώνουν σε άλλη μορφή.\nΞεκίνησα το μονοπάτι της γιόγκα με την Σοφία Γεωργιάδου στα Χανιά. Σε μια δύσκολη περίοδο της ζωής η γιόγκα με βοήθησε να ξεπεράσω τα προβλήματα της σωματικής και ψυχικής υγείας που βίωνα. Σαγηνεύτηκα από τα αποτελέσματα της γιόγκα και αποφάσισα να μεταφέρω τα οφέλη της στους συνανθρώπους μου.\nΕκπαιδεύτηκα αρχικά στην Λωτός Γιόγκα Ακαδημία με την Λίντα Καπετάνιου στην Hatha Yoga 500 RYT (2010-2013) και αποφάσισα να δημιουργήσω ένα χώρο δικό μου και το 2012 άνοιξα το Aceso Yoga Studio.\n2010-2013 Λίντα Καπετάνιου Hatha Yoga 500 RYT\n2013 Shiva Rea Vinyasa Yoga flow\n2013 David Lurey Vinyasa Yoga flow\n2013 David c.Kyle Ashtanga yoga\n2013 Τάκης Κρισνατάκης Thai massage\n2014 Valerie Saier NLP.\n2014 Janet Stone Five Elements Vinyasa Yoga flow\n2014 Αλεξάνδρα Ρωσσοπούλου Swing Yoga\n2014 Αλέξανδρος Σταυριανός Thai massage\n2015 – 2017 Majia Zilij Sensit Hatha Yoga 300 RYT\n2015 Κωνσταντίνος Χαραντινιώτης Hatha Yoga με ευθυγράμμιση της Anusara 200 RYT\n2015 Peter Goodman Therapeutic Yoga The art of Yoga adjustments\n2015 Till Heeg Thai massage Basic course\n2016 Michle Stone Patanjali Yoga Sutras and Maditaion\n2017 Jivana Heyman Accessible Yoga\n2017 Elise Miller Yoga for Scoliosis\n2018 Marc Holzman Ayurveda & Yoga\n2018 Tara Judelle Hatha Yoga\n2018 David Lutt Thai massage\n2018 – 2019 Εύη Δαμιανίδου Yoga Therapy Greece 300 RYT\nFoal Roller – Restorative Yoga\nΗ Gentle yoga είναι ένα πρόγραμμα θεραπευτικών ασκήσεων που διορθώνουν μυοσκελετικές ανισορροπίες.\nHatha Yoga – Vinyasa flow\nH Hatha Yoga - Vinyasa flow είναι πρόγραμμα ασκήσεων που βοηθάει στη σταδιακή ενδυνάμωση, αύξηση…\nHatha Yoga – Dynamic flow\nH Hatha Yoga - Dynamic flow είναι ένα δυναμικό πρόγραμμα ασκήσεων σε ροή με συνδυασμό…


Xbox Series X Topic v3 - Σελίδα 18 - Console Games - Insomnia.gr\nΣελίδα 18 από 187\nΤο μόνο που θα σου πω είναι πήρα την κονσόλα μόνο γιαυτο το παιχνίδι .\nΤο FS έχει κυκλοφορήσει στο PC εδώ και πολύ καιρό. Λες ότι πήρες την κονσόλα μόνο γι αυτό το παιχνίδι. Τόσο καιρό λοιπόν δεν είδες από περιέργεια ούτε ένα βίντεο? Ούτε μερικά screenshots? Ούτε μερικά reviews? Τίποτα δηλαδή που να προσδίδει την μετριότητα του παιχνιδιού; Το είδες για πρώτη φορά στην κονσόλα σου και απογοητεύτηκες?\nprivateer 374 αναρτήσεις\nGaGaS_Thess 91 αναρτήσεις\nchrisgewrgi 125 αναρτήσεις\nΑν και δεν το έχω δει στο pc ,το παιχνίδι σε τεχνικό τομέα είναι με το παραπάνω εντυπωσιακό στο series x.Αν θεωρήσουμε οτι αυτό είναι το παιχνίδι που λυγίζει τα high end pc, τότε έκαναn σπουδαία δουλειά στην έκδοση του xbox.\nΤο περίμενα οτι θα υπάρχουν πολλά generic μέρη, όπως προκύπτει και για την Ελλάδα αλλά η εικόνα του είναι πολύ πειστική και η πτήση μου πάνω απο την πόλη ,μέχρι το Σούνιο με καλύψε πάρα πολύ.Η αίσθηση οτι μπορείς να πάς παντού είναι επαναστατική, αν το συνδυάσεις και με μια απο 300+ πόλεις με έξτρα λεπτομέρειες τότε μιλάμε για την απόλυτη chill out εμπειρία.Χαβαλεδιάσαμε με την Ελλάδα, πήγαμε Ψαχνα Ευβοίας στο ΤΕΙ μου, αλλά υπάρχει ένας ολόκληρος πλανήτης να οργώσουμε,δεν θα σκαλώσω στο Αντίριο, στην Βυτίνα και στο Κιλκίς.\nΜπράβο MIcrosoft και asobo\n2 λεπτά πριν, Dmspolys είπε\nΕγώ μια χαρά χαλαρός είμαι. Απλά όταν κάτι εκθειάζεται από πολύ κόσμο και βγαίνει κάποιος και υποστηρίζει ότι είναι μια μετριότητα, θα περίμενα λίγο παραπάνω τεκμηρίωση από το να λέει ότι η χώρα μας και κάνα δυο άλλες περιοχές που είδε (πριν λίγες μέρες) έμειναν στην απέξω.\nΗ κλίμακα του συγκεκριμένου παιχνιδιού είναι απίστευτη και δεν νομίζω να υπάρχει τίποτα εκεί έξω που να επιχειρεί να κάνει κάτι παρόμοιο και σε τέτοιο βαθμό λεπτομέρειας. Προφανώς και δεν μπορούν να αποδώσουν με την ίδια λεπτομέρεια ολόκληρο τον πλανήτη και όλες τις χώρες του κόσμου. Τώρα αν αυτός είναι ο λόγος που το παιχνίδι το θεωρείς μέτριο, ΟΚ. Μάλλον έχεις ανεβάσει τον πήχη σε μη ρεαλιστικά επίπεδα.\nΕπίσης τα γραφικά στο Xbox είναι κοντά στα ultra settings του PC σύμφωνα με το DF. Αν το παιχνίδι λοιπόν έχει όμορφα γραφικά στο PC το ίδιο ισχύει και στην κονσόλα.\n23 ώρες πριν, Dmspolys είπε\nΈχει τόσα βίντεο στο YouTube για έκδοση για υπολογιστή που απλά τα γραφικά αυτήν την στιγμή δυστηχως είναι απογοήτευση πάνε Ζάκυνθο να βλέπεις ναυάγιο και να δείχνει λάσπες πάνε δραμα να βλέπεις δρόμους για κάρα πάνε Θεσσαλονίκη κανένας λευκός Πύργο , πάνε Αθήνα να βλέπεις Παρθενώνα λες και είναι από τα Lidl . Α και μην ξεχάσω πετά με υδροπλάνα να στρίβεις δεξιά να Πάει αριστερά να πατάς να στρίψει αριστερά και να γυρίζει ανάποδα το φτερό !! Φυσικά πάνε και μια Πάτρα και δε την γέφυρα να είναι σαν γέφυρα από Lidl Επίσης!!! Και αν πεις Ε εντάξει Ελλάδα είναι θα σου πω πάνε Μαλδίβες και δες πατημένα νησάκια λες και τα πάτησε σίδερο !!! Έλα εντάξει τόσο Hype για το μέτριο.\nΆστα να πάνε ρε φίλε, δεν κάτσανε να κάνουν handcraft την Θεσσαλονίκη, οι αλήτες και ιδού το αποτέλεσμα:\nκαι η Αθήνα χάλια μαύρα, καθόλου accurate\nΠαιδιά σορρυ αλλά....\nΕγώ δε μιλησα για τα γραφικά του παιχνιδιού, τα οποία είναι εξαιρετικά...ούτε αν είναι hype κλπ\nΑπλά είπα πάμε παρακάτω\nΤο βαρέθηκα γρήγορα , μου φάνηκε αδιάφορο\nΤην άποψη μου είπε, προσπεραστε την αν θέλετε...\n16 ώρες πριν, whiteman7 είπε\nΜα δεν αναφερθήκαμε σε εσένα.. Δεν σε τράβηξε το συγκεκριμένο game και είναι απόλυτα σεβαστό.\nΗ συζήτηση έγινε για έναν χρήστη ο οποίος υποστηρίζει ότι το παιχνίδι είναι μια μετριότητα επειδή μερικές περιοχές από ολόκληρο τον πλανήτη και τις χώρες του κόσμου, δεν έχουν αποδοθεί με τη μέγιστη δυνατή λεπτομέρεια.\nΤέτοιες απαιτήσεις μου φαίνονται λίγο αστείες και παράλογες όταν αναλογίζομαι την κλίμακα του συγκεκριμένου παιχνιδιού.\nTo πρόβλημα είναι διότι αντί να χρησιμοποιήσουμε τον simulator για να δούμε μέρη του πλανήτη που δεν είδαμε και μάλλον ούτε θα δούμε από κοντά, καθόμαστε και τσεκάρουμε με το αεροπλάνο τη γειτονιά μας, να δούμε αν τα δέντρα είναι στις σωστές θέσεις.\nΚαι εγώ τσατίστηκα όταν πέταξα στο πατρικό μου στη Θεσσαλονίκη, και τον κυκλικό κόμβο δίπλα τον έκαναν συστάδα από θάμνους, αλλά εντάξει, το κατάπια και συνέχισα για Χαλκιδική.\nΜετά με πήρε ο ύπνος. Η εμπειρία είναι πολύ relaxing 😊\nστο video που ποσταρε ο φιλος @EuphangeL δεν φαίνονται περιοχες . Τι εννοώ . Εγώ όταν παίζω μου έχει στο βάθος ένα κυκλάκι μπλε και μου λέει Triandria πχ στην Θεσσαλονίκη 3 Miles . Εδώ αυτό το κυκλάκι δεν υπάρχει . Πως μπορώ να το βράλω απο το παιχνίδι ;\nEA Play games coming August 10th:\nΣτις 2/8/2021 στις 3:40 ΜΜ, EuphangeL είπε\nΟπότε δηλαδή με κατηγορείς ότι επειδή θέλω κάτι καλύτερο από αυτό που μας προσφέρουν στο παιχνίδι, ότι δεν μπορώ να κρίνω αν αξίζει η όχι το παιχνίδι αυτό , αν είναι μέτριο η πολύ καλό λέω τη γνώμη μου για κάτι το οποίο θεωρώ ότι θα μπορούσε να είναι ακόμα καλύτερο , ξέρεις ο εχθρός του καλού είναι το καλύτερο και από τη στιγμή που πληρώνουμε δεν είναι κακό να θέλουμε το καλύτερο. Όσο για τα βίντεο που παραθέτεις δεν ξέρω αν έχεις καταλάβει αλλά αυτό αφορά μόνο γραφικά υπολογιστή και πέρα απ’ όλα αυτά τον έλεγχο των υδροπλάνων πού στο νερό πατάς αριστερά πάει δεξιά πατάς δεξιά πάει αριστερά έτσι απλά απορία το έχω .\nΕπεξ/σία 3 Αυγούστου 2021 από Dmspolys\nε αφου βαλανε και το MS Solitaire Collection, ειναι πλεον must το game pass. 😛\nΔμ λέω να γκρινιάζω αλλά αν εξαιρέσω το Hades που θα τα τιμήσω τα άλλα ούτε καν που θα τα πιάσω.\nΕλπίζω να βγει δυνατό και το Psychonauts 2 τα άλλα του Αυγούστου δεν μου κάνουν.


στον πύργο: Περι καθαριότητας\n. Πειρατής χωρις παντιέρα . 29.3.07\nΟμολογουμένως πολύ καλή η μεταφορά.\nΌταν καθαρίζεις βλέπεις τις ρωγμές γιαυτό ή αποφασίζεις να περιορίσεις τις φασίνες ή να καρφώσεις μοκέτα από τοίχο σε τοίχο.\nΚι ας μην ξέρω ακόμα ποιος είναι ο πειρατής!\nΝα χαίρεσαι το πάτωμά σου, καπετάνιε και να φοβάσαι αυτές που ψάχνουν πεντακάθαρα πατώματα.\nΓειά σου καπετάνιε και με γειά το πάτωμά σου. Σου εγγυώμαι οτι απο τη μεριά μου θα κάνω οτι περνά απο μεσα μου για να διατηρήσω αυτο το πάτωμα (που ναι δικό μου και δικό σου)καθαρό και δίχως ίχνη ξεραμένου καπνού. Δυστυχώς, έως τώρα που σου γράφω τούτες τις γραμμές η χωριτικότητά φτάνει ως το 10. Περιμένω το upgrade.\nΜε ένα και μοναδικό αντάλλαγμα. Εχεις καμιά καλή κυρία να με φιλοξενήσει κάτω απο τη μασχάλη της?\nΠρέπει να σφουγγαρίσω γιατί "θα έρθει"\ndr uqbar ειμαστε πάτσι, ουτε εγω ξερω ποιος είσαι\nαντανάκλαση να φοβάσαι αυτούς που έχουν πεντακάθαρα πατώματα γιατι δε καταλαβαίνουν τα δικά μας\nταμπακιερα σου ευχήθηκα στο χωρο σου. Εκεί θα έρθει και η κυρία\npadrazo καλώς να τα δεχτείς\nολα τα κομματια στο ψηφιδωτο της ζωης,χορευουν αταχτα μεχρι να βρουν τη θεση τους για λιγο ,μια στιγμη μαγικη που δεν διαρκει πολυ αλλα ειναι ικανη να φανερωσει το σχεδιο της..Μαλλον το χαιρεσαι για οσο διαρκει και εχεις την αισθηση οτι εισαι τυχερος που σου αποκαλυφθηκε..μην επαναπαυεσαι.. καποιος τιναξε το πλουμιστο χαλι και ολα τα κομματια ειναι και παλι στον αερα φλερταροντας μεχρι να ταιριαξουν δινοντας αλλη διασταση στην προηγουμενη εικονα


Παναθηναϊκού Έλληνας πόλεμος ΒΙΟΛΟΓΙΚΑ ΦΘΗΝΑ ΚΑΛΛΥΝΤΙΚΑ ONLINE ΜΕΙΚ ΑΠ «Συγκέντρωση σε όλο το ματς» - trendz.pl\nΠαναθηναϊκού Έλληνας πόλεμος ΒΙΟΛΟΓΙΚΑ ΦΘΗΝΑ ΚΑΛΛΥΝΤΙΚΑ ONLINE ΜΕΙΚ ΑΠ «Συγκέντρωση σε όλο το ματς»\n31 sierpnia 2021, 14:16\nStrona Główna »Trendy » Παναθηναϊκού Έλληνας πόλεμος ΒΙΟΛΟΓΙΚΑ ΦΘΗΝΑ ΚΑΛΛΥΝΤΙΚΑ ONLINE ΜΕΙΚ ΑΠ «Συγκέντρωση σε όλο το ματς»\nΑυτό επεσήμανε ο Αργύρης Πεδουλάκης με δηλώσεις του κατά την αναχώρηση της αποστολής των πράσινων για τη Σερβία, που έγινε χωρίς καμία παρακολουθηση κινητου απο αποστασηυσία αφού και ο Ρόκο Ούκιτς είναι ετοιμοπόλεμος.\n«Δεν πρέπει να αποπροσανατολιστούμε σε καμιά φάση του. Να είμαστε προσηλωμένοι στο στόχο μας. Νομίζω ότι αυτός ο αγώνας θα είναι για εμάς μια πάρα πολύ καλή και δυνατή προπόνηση για τους αγώνες που θα έρθουν πολύ, πολύ αργότερα», ανέφερε.\n«Ο Ερυθρός Αστέρας είναι μια ομάδα που εκπροσωπεί απόλυτο το σέρβικο μπάσκετ. Είναι μια ομάδα που ξέρει να κινείται πολύ καλά στο γήπεδο και έχει στην σύνθεσή της έναν παίκτη σαν τον Μαριάνοβιτς, παρακολουθηση κινητου iphone που σπάνια συναντάς στο ευρωπαϊκό μπάσκετ».\nΟ Βλαδίμηρος Γιάνκοβιτς, που είναι φορμαρισμένος στα τελευταία ματς, τόνισε: «Πηγαίνουμε να παίξουμε σε μία από τις δυσκολότερες έδρες της ευρώπης και της Ευρωλίγκας. Το γήπεδο θα είναι κατάμεστο και θα μπορεί να ακούς ούτε συμπαίκτες, παρακολουθηση μηνυματων κινητου ούτε τον προπονητή από τη φασαρία. Ο κόσμος θα είναι ο έκτος παίκτης τους. Η Χάλα Πιονίρ και το ΟΑΚΑ είναι οι πιο δυνατές έδρες στην ευρώπη. Δεν πρέπει να παρασυρθούμε από την ατμόσφαιρα. Είναι μεγάλη πρόκληση για εμάς και πρέπει να δείξουμε ότι είμαστε έτοιμοι. Θα πρέπει να παραμείνουμε συγκεντρωμένοι στο πλάνο που έχουμε και τα 40 λεπτά. Ο αγώνας αυτός είναι πολύ σημαντικός για τον Ερυθρό Αστέρα, γιατί έχει χρόνια να αγωνιστεί σε τόσο υψηλό επίπεδο».\nArtis Quartet, παρακολουθηση κινητου παιδιου που αποτελείται από κορυφαία\nσπουδές στην Μπριζ, παρακολουθηση κινητου iphone από όπου κατάγεται.\n1997, παρακολουθηση κινητου απο αποσταση ο Hedwig Swimberghe ίδρυσε το σχήμα Brussels\nΜαργαζιώτης, παρακολουθηση κινητου χωρις φυσικη προσβαση βιολί (1ος κορυφαίος στην\n«Τα τελευταία χρόνια είμαστε προπονητές μέσα από την ομάδα. Πριν τον Τίτο, τον Πεπ και είχαμε παραμείνει στον ίδιο τρόπο παιχνιδιού σαν να ήμασταν σκλαβωμένοι», παρακολουθηση μηνυματων κινητου τόνισε ο διεθνής Ισπανός τεχνικός αμυντικός και συνέχισε:


Κορονοϊός - Πάτρα: Μάσκες σε όλους τους εξωτερικούς χώρους - Σε Σκέψεις\nHome / Επικαιρότητα / Κορονοϊός – Πάτρα: Μάσκες σε όλους τους εξωτερικούς χώρους\nΠαράλληλα εντατικοί και αυστηροί θα είναι οι έλεγχοι για την τήρηση των μέτρων και στην περίπτωση μη εφαρμογή τους τα πρόστιμα θα είναι τσουχτερά. Η απόφαση ελήφθη μετά τα φαινόμενα διασποράς του ιού που παρατηρήθηκαν κυριώς στην Πάτρα, δεδομένου ότι εμφανίστηκαν κρούσματα σε σχολεία, στα δικαστήρια, στο κολυμβητήριο, στο νοσοκομεία, σε Κέντρο Υγείας, στο ΕΚΑΒ κ.α. Ενώ τις τελευταίες ημέρες μπήκε λουκέτο σε τρια γνωστά κλαμπ , που συχνάζει η νεολαία, λόγω συνωστισμού , γιατί εντοπίστηκαν εκατοντάδες άτομα περισσότερα του επιτρεπτού ορίου. Στην Πάτρα, στην πλατεία Γεωργίου, όπου από σήμερα ισχύει το mini lockdown με υποχρεωτική χρήση μάσκας παντού και…\nSummary : Αλλάζουν όλα από σήμερα το πρωϊ για τους κατοίκους της Πάτρας και ολόκληρης της Αχαϊας, καθώς επιβάλλεται mini lockdown με χρήση μάσκας σε εσωτερικούς και εξωτερικούς χώρους και πολλά ακόμη περιοριστικά μέτρα.\nΓια την επιβολή περιοριστικών μέτρων για τον περιορισμό της διασποράς του κορονοϊού στην Αχαΐα και την ανησυχητική αύξηση των κρουσμάτων στην περιοχή, μίλησε ο Αντιπεριφερειάρχης Αχαΐας, Χαράλαμπος Μπονάνος.\nTagged with: κορονοϊοΣ\nPrevious: Big Brother: Προσβλητικά σχόλια – «Θέλει και γκόμενο η cougar, το 20χρονο»\nNext: Πώς να καθαρίσετε τα ασημένια κοσμήματα;


JOBSbnb - Βρες δουλειά στα μέτρα σου!\nΜε την καινοτόμα πλατφόρμα του JOBSbnb\nΑναζήτησε με φίλτρα τον υπάλληλο που ψάχνεις\nΔες άμεσα τους διαθέσιμους υποψήφιους στην περιοχή σου\nΜάτσαρε μαζί τους και κλείσε συνεντεύξεις σε 5 λεπτά\nΞέχνα τις αγγελίες\nΔιάλεξε από 40.000 υποψήφιους\nΕπίλεξε από 50+ ειδικότητες\nΑν ψάχνεις προσωπικό, η πλατφόρμα του JOBSbnb, σε βοηθά να βρεις εύκολα τον κατάλληλο επαγγελματία. Αντί για αγγελίες, κάνεις αναζήτηση με φίλτρα και βλέπεις άμεσα τους υποψήφιους που θέλουν να δουλέψουν στην περιοχή σου και τους καλείς σε συνέντευξη. Παίρνει μόνο 5 λεπτά! Τόσο γρήγορα!\nΑν ψάχνεις δουλειά, η εφαρμογή του JOBSbnb σου βρίσκει εργασία σε μπαρ, καφέ, εστιατόρια και ξενοδοχεία, σε όλες τις ειδικότητες και μάλιστα στις περιοχές και στα ωράρια που σε βολεύουν. Δημιούργησε το προφίλ σου, δήλωσε τις διαθεσιμότητές σου και το JOBSbnb θα σε εμφανίζει στις επιχειρήσεις που ψάχνουν κάποιον σαν εσένα! Κάνε swipe δεξιά και μάτσαρε! Τόσο εύκολα!\nΣυμπλήρωσε όλα σου τα στοιχεία, μέχρι και πλήρη στοιχεία πρόσληψης.\nΔήλωσε τις προτιμήσεις σου\nΕπίλεξε επιθυμητή θέση εργασίας, περιοχή και ωράρια που σε βολεύουν και το ιδανικό σου ημερομίσθιο.\nΛάβε ειδοποίηση ότι επιλέχθηκες από μια επιχείρηση. Κάνε swipe για match με την ευκαιρία εργασίας και κλείσε άμεσα συνέντευξη.\nΟ εργοδότης σε ειδοποιεί ότι προσλήφθηκες και μόλις βρήκες δουλειά!\nΜερικές από τις εταιρείες που μας εμπιστεύονται


Ταξιάρχης Ανδριτσόπουλος: Κλάδεμα ορτανσίας\nΑνώνυμος 11/9/16 15:24\nΚαλησπέρα! Είναι Σεπτέμβριος και η ορτανσία μου είναι ακόμα πράσινη. Έχει πετάξει και μάτια απο πολλά σημεία και αναρωτιέμαι τι γίνεται με το κλάδεμα σε αυτή την περίπτωση;\nΤαξιάρχης Ανδριτσόπουλος 11/9/16 17:37\nΑυτό είναι το φυσιολογικό. Το κλάδεμα είναι υπόθεση χειμωνιάτικη-ανοιξιάτικη. Να θυμήσω ότι το κλάδεμα δεν είναι απαραίτητο, αλλά είναι βολικό ιδίαιτερα στις ορτανσίες που ζουν σε γλάστρα και όχι στο έδαφος.\nUnknown 2/2/19 16:24\nΚαλησπέρα σας. Το καλοκαίρι που μας πέρασε η ορτανσία μου γέμισε με πολλά υπέροχα κάτασπρα λουλούδια. Έπειτα από ένα περίπου μήνα τα λουλούδια αυτά άλλαξαν χρώμα και από ολόλευκα έγιναν πρασινα (στο χρώμα του λάχανου). Οσο και αν έψαξα, όπου και αν ρώτησα δεν μπόρεσα να βρω απάντηση. Μήπως έχετε ιδέα σε τί μπορεί να οφείλεται? Σας ευχαριστώ πολύ.\nΤαξιάρχης Ανδριτσόπουλος 7/2/19 13:02\nΤο φυτό είναι σε γλάστρα ή στο έδαφος; Πόσες ώρες ήλιο έχει τη μέρα; Έμεινε καθόλου απότιστο; Βάζετε λιπασμα; Αν ναι, ποιό και κάθε πότε;\neleni triantafyllou 4/10/19 10:51\nΤΑ ΚΛΑΔΙΆ ΠΟΥ ΈΧΟΥΝ ΑΝΘΟΣ Η ΤΑ ΚΑΙΝΟΎΡΙΑ ΧΡΗΣΙΜΟΠΟΙΟΎΜΕ ΓΙΑ ΜΟΣΧΕΥΜΑΤΑ\nΤαξιάρχης Ανδριτσόπουλος 14/10/19 11:09\nΖητώ συγγνώμη για την καθυστερημένη απάντηση αλλά δεν είχα πρόσβαση στον υπολογιστή μου για πολλές μέρες. Πάμε στο ερώτημά σας τώρα:\nΠάρτε ό,τι μοσχεύματα θέλετε, αρκεί να ΜΗΝ τα κόψετε όσο το φυτό είναι σε λήθαργο. Δηλαδή χοντρικά. μεταξύ Νοεμβρίου και Φεβρουαρίου μην κόψετε μοσχεύματα.


Creta Media: Ηράκλειο: Ο γιος πετροβολούσε, ο πατέρας… πυροβολούσε!\nΗράκλειο: Ο γιος πετροβολούσε, ο πατέρας… πυροβολούσε!\nΟι δυο μηνύσεις έπεσαν… «βαριές» στον 45χρονο, που έστησε ενέδρα οπλισμένος έξω από το σπίτι της οικογένειας και φώναξε την 50χρονη να βγει στο παράθυρο. Μόλις εκείνη άνοιξε, άρχισε να πυροβολεί εναντίον της, ευτυχώς χωρίς να πετύχει την ίδια αλλά ένα ακόμη αυτοκίνητο της οικογένειας! Αμέσως μετά, το έβαλε στα πόδια και κρύφτηκε σε ένα χωράφι της περιοχής, όπου όμως εντοπίστηκε από τους αστυνομικούς και συνελήφθη.


info@enikonomia.gr (Enikonomia.gr) http://www.enikonomia.gr/timeliness/233313,tilefoniki-epikoinonia-dendia-me-ton-italo-ypex-minymata-enotitas.html http://media.enikonomia.gr/data/photos/resized/125_233313_ddf81cfdf0-a98dd4d0cd786fea.jpg Τηλεφωνική επικοινωνία με τον Ιταλό ομόλογό του Λουίτζι Ντι Μάιο, είχε ο υπουργός Εξωτερικών Νίκος Δένδιας... 4/4/2020 10:52:10 PM 4/4/2020 10:52:10 PM\nδημοσιεύθηκε: 04/04/2020 22:52\nΤηλεφωνική επικοινωνία με τον Ιταλό ομόλογό του Λουίτζι Ντι Μάιο, είχε ο υπουργός Εξωτερικών Νίκος Δένδιας. Σύμφωνα με διπλωματικές πηγές, ο Ιταλός υπουργός Εξωτερικών εξέφρασε στον κ. Δένδια την εκτίμησή του για τη χθεσινή τελετή συμπαράστασης της Ελλάδας προς την Ιταλία, που διοργανώθηκε από το ΥΠΕΞ και τη Βουλή των Ελλήνων.\nΟι δύο υπουργοί αναφέρθηκαν, όπως επίσης γίνεται γνωστό, στις στενές σχέσεις φιλίας μεταξύ της Ελλάδας και της Ιταλίας και τόνισαν την ανάγκη να αντιμετωπιστεί η κρίση που έχει προκληθεί από την πανδημία του κορονοϊού με όρους ευρωπαϊκής ενότητας και αλληλεγγύης. Περαιτέρω, ο Νίκος Δένδιας επανέλαβε ότι η χώρα μας καταβάλλει κάθε προσπάθεια για την έμπρακτη συνδρομή μας στην Ιταλία, μέσα σ' αυτήν τη δραματική για όλους μας κατάσταση.\n#ΔΕΝΔΙΑΣ #ΝΤΙ ΜΑΙΟ #ΙΤΑΛΟΣ ΥΠΕΞ #ΙΤΑΛΙΑ #ΚΟΡΟΝΟΪΟΣ


Αυτή είναι η Ελληνική σούπερ τροφή για αντιγήρανση και μακροζωία! – papaioannou-j.gr\n«Χαίρε δικτάτορα!», είπε ο Γιούνκερ στον Ορμπάν της Ουγγαρίας και του έριξε χαστούκι (video)\nΤο ελληνικό παραδοσιακό τρόφιμο που χαρίζει μακροζωία\nΜία τέτοια τροφή είναι η αποξηραμένη σταφίδα που παράγεται στην Ελλάδα εδώ και αιώνες και στο παρελθόν οι κάτοικοι για να τιμήσουν τα οφέλη της, γιόρταζαν για τουλάχιστον δύο εβδομάδες το χρόνο. Γλυκιά, νόστιμη ελληνική και φημισμένη, η κορινθιακή σταφίδα είναι η πιο γνωστή ποικιλία μαύρης σταφίδας. Καλλιεργείται σε περιοχές της Βόρειας και της Δυτικής Πελοποννήσου, καθώς και στη Ζάκυνθο. Με μορφή ρυτιδώδη, είναι το δροσερό σταφύλι στην αποξηραμένη του μορφή.\nΗ τροφή αυτή, θεωρειται πλέον ευρέως ως τονωτική, χαρίζει ενεργεία και δρα κατά της γήρανσης.\nΔιάσημη από την αρχαιότητα τελευταία έγινε ιδιαίτερα δημοφιλής για τις ευεργετικές της ιδιότητες. Περιέχει πλήθος από αντιοξειδωτικές ουσίες, φυτικές ίνες, ιχνοστοιχεία, κάλιο, βιταμίνη Α, βιταμίνες του συμπλέγματος Β και σίδηρο. Έχει αντικαρκινική δράση ενώ ακόμα και τα κουκούτσια, όταν αυτά υπάρχουν, συνεισφέρουν στο αντιοξειδωτικό της περιεχόμενο. Σαφώς λοιπόν αποτελεί και ένα εξαιρετικό σνακ ακόμα και για όσους γυμνάζονται αφού είναι πολύ καλή πηγή ενέργειας. Δίκαια την αποκαλούν και “Ελληνική σούπερ τροφή”, εφόσον διαπιστωμένα περιέχει συστατικά που βρίσκουμε στις λεγόμενες “υπερτροφές”. Επίσης, αποδεδειγμένα χορταίνει, οπότε βοηθά στην κατανάλωση λιγότερων θερμίδων. Οι επιστήμονες προτείνουν να βάλουμε τη σταφίδα στην καθημερινή μας διατροφή, καταναλώνοντας τη ως μία από τις τρεις μερίδες φρούτων που πρέπει να έχουμε στο ημερήσιο διαιτολόγιο μας .\nΑστρεχας on 23 Μαΐου 2015 at 22:40\nΑπο το «ψωμι και ελια και κωτσιο βασιλια» παμε στο «ξερη σταφυδα και αλεξη τσιπρα»…\nειναι και αυτο μια προοδος\nΙσόνομος Πολίτης on 24 Μαΐου 2015 at 00:29\nmike on 25 Μαΐου 2015 at 13:53


Η πρώτη φωτογραφία της Οικονομάκου που φαίνεται η «κοιλίτσα» - JoyTV\nΗ πρώτη φωτογραφία της Οικονομάκου που φαίνεται η «κοιλίτσα»\nΜόλις λίγα 24ωρα μετά την είδηση ότι η Αθηνά Οικονομάκου είναι έγκυος στο πρώτο της παιδάκι και μέρα με τη μέρα το γεγονός επιβεβαιώνεται είτε με φωτογραφίες ή με δηλώσεις...\nΗ ίδια η πρωταγωνίστρια μπορεί να μην έχει βγει να το δηλώσει με λόγια αλλά τόσο η φωτογραφία με τον σύντροφό της, Φίλιππο Μιχόπουλο, στο Instagram με ένα όλο νόημα μήνυμα (διάβασέ το εδώ) όσο και αυτή που κυκλοφόρησε σήμερα, που αποκαλύπτει τη φουσκωμένη της κοιλίτσα δεν αφήνουν αμφιβολίες...\nΤο στιγμιότυπο στο οποίο φαίνεται ξεκάθαρα ότι ...κάτι υπάρχει στην κοιλιά της Αθηνάς, που διανύει τον 4ο μήνα της εγκυμοσύνης της, είναι από τα γυρίσματα της σειράς "Έλα στη θέση μου", στην οποία πρωταγωνιστεί, και το ανέβασε στο Insta Stories του ο ηθοποιός Ορέστης Καρύδας.\nΩστόσο, λίγο αργότερα ήρθε και η επιβεβαίωση από τη συμπρωταγωνίστρία της Ναταλία Δραγούμη η οποία μιλώντας στις κάμερες είπε: «Α! Το ακούσατε ή με ψαρεύετε; Σίγουρα; Βγήκε επίσημα; Τα προσωπικά της, αν έχει πάρει κιλά, εγώ δεν μπορώ να τα πω. Το μόνο που έχω να πω είναι ότι σε μία σκηνή που κάναμε, κάτι της είπα «για όταν κάνεις παιδιά…», της έδωσα μια συμβουλή, άσχετα μου ήρθε. Και μου λέει «να σου πω κάτι; Είμαι έγκυος». Την προσέχουμε στα γυρίσματα. Τώρα έχει αρχίσει και φαίνεται. Αλλά μου αρέσει γιατί είναι άνετη. Πολλές φορές οι έγκυες, είμαστε σαν να περπατάμε πάνω σε αυγά. Είναι πάρα πολύ άνετη».\nΔιαβάστε επίσης: Η βραδινή έξοδος της Οικονομάκου με τη Λασκαράκη λίγο πριν την είδηση της εγκυμοσύνης


14. ΟΙ ΔΗΜΟΙ ΑΝΑΣΤΑΤΩΝΟΥΝ ΤΗΝ ΠΡΩΤΕΥΟΥΣΑ ΜΕ ΤΗ “ ΣΤΑΣΗ ΤΟΥΝΙΚΑ ’’ - ppt κατέβασμα\nΔημοσίευσεAchelous Panagos Τροποποιήθηκε πριν 6 χρόνια\nΠαρουσίαση με θέμα: "14. ΟΙ ΔΗΜΟΙ ΑΝΑΣΤΑΤΩΝΟΥΝ ΤΗΝ ΠΡΩΤΕΥΟΥΣΑ ΜΕ ΤΗ “ ΣΤΑΣΗ ΤΟΥΝΙΚΑ ’’"— Μεταγράφημα παρουσίασης:\n1 14. ΟΙ ΔΗΜΟΙ ΑΝΑΣΤΑΤΩΝΟΥΝ ΤΗΝ ΠΡΩΤΕΥΟΥΣΑ ΜΕ ΤΗ “ ΣΤΑΣΗ ΤΟΥΝΙΚΑ ’’\n2 ΙΣΤΟΡΙΚΗ ΓΡΑΜΜΗ\n3 Ποιους ενόχλησαν οι μεταρρυθμίσεις του Ιουστινιανού;\nΟι μεταρρυθμίσεις του Ιουστινιανού ενόχλησαν τους: προνομιούχους Δήμους (αθλητικά σωματεία).\n4 Τι έγινε το 532 μ.Χ. στην πόλη;\nΚατά τη διάρκεια των αγώνων, ξέσπασαν ταραχές στον ιππόδρομο ανάμεσα στους οπαδούς των Πράσινων και των Βένετων Η φρουρά των αγώνων προσπάθησε να τους διαχωρίσει. Τότε οι αντιμαχόμενες ομάδες ενώθηκαν και στράφηκαν κατά της φρουράς, αλλά και κατά του ίδιου του αυτοκράτορα, από τον οποίο ζητούσαν να παραιτηθεί\n5 Τι έκαναν οι στασιαστές;\nΟι ταραχές δεν περιορίστηκαν στον ιππόδρομο Οι στασιαστές άνοιξαν τις πύλες και ξεχύθηκαν στην Πόλη. Λεηλάτησαν την αγορά, πυρπόλησαν δημόσια κτίρια, την Αγία Σοφία και τα προπύλαια του Παλατιού.\n6 Με ποιο όνομα έμεινε γνωστή η εξέγερση;\nΕπειδή το σύνθημα των στασιαστών ήταν «νίκα - νίκα» (ίδιο με το σύνθημα που χρησιμοποιούσαν οι θεατές για να εμψυχώσουν τους αθλητές στις αρματοδρομίες), η εξέγερση έμεινε γνωστή ως «στάση του νίκα».\n7 Τι σκέφτηκε να κάνει ο Ιουστινιανός;\nΝα παραιτηθεί Να εγκαταλείψει το θρόνο και την Πόλη.\n8 Ποιος τον συγκράτησε; Oι συνεργάτες του\nH αυτοκράτειρα Θεοδώρα, πείθοντάς τον ότι αυτό θα ήταν το πιο μεγάλο κακό για την Πόλη και την αυτοκρατορία.\n9 Τι αποφάσισε ο Ιουστινιανός\nΟ Ιουστινιανός διέταξε τους στρατηγούς Βελισάριο και Ναρσή να καταπνίξουν με κάθε τρόπο τη στάση.\n10 Ποιο ήταν το αποτέλεσμα της στάσης του Νίκα;\nΤο αποτέλεσμα ήταν φρικτό: τριάντα χιλιάδες άνθρωποι έχασαν τη ζωή τους. Οι αγώνες του ιπποδρόμου διακόπηκαν για αρκετά χρόνια Μεγάλο μέρος της πόλης καταστράφηκε και το γόητρο του αυτοκράτορα πληγώθηκε βαριά\n11 Τελικά, κανείς δε νίκησε στη «στάση του νίκα».\n12 Παράθεμα: “Καλόν εντάφιον η βασιλεία”\nΟ Ιουστινιανός, λίγο πριν δώσει εντολή στους στρατηγούς να χτυπήσουν τους στασιαστές, είχε αποφασίσει να εγκαταλείψει το θρόνο και να φύγει. Η αυτοκράτειρα Θεοδώρα όμως τον έπεισε ν' αλλάξει την απόφαση του λέγοντάς του: «Όποιος γεννήθηκε, αναπόφευκτα θα πεθάνει. Στο βασιλιά όμως είναι αδικαιολόγητη η φυγή. Εγώ δε θα μπορούσα να ζω χωρίς την πορφύρα, ούτε επιθυμώ να ζήσω την ημέρα που δε θα με αποκαλούν βασίλισσα. Εάν λοιπόν εσύ, βασιλιά, θέλεις να σωθείς, μπορείς: Και χρήματα πολλά έχουμε, και θάλασσα και πλοία. Σκέψου όμως μήπως, στο μέλλον, μετανιώσεις που σώθηκες φεύγοντας, αντί να μείνεις εδώ και να πεθάνεις. Διότι σε μένα αρέσει κάποιος λόγος παλαιός, που λέει ότι είναι καλό να πεθαίνει κανείς βασιλιάς\n13 Ερώτηση Βιβλίου: Πώς κρίνετε τη συμβουλή της Θεοδώρας προς τον Ιουστινιανό; Ήταν αποτελεσματική;\nΗ συμβουλή της Θεοδώρας ήρθε την κατάλληλη στιγμή, όταν ο αυτοκράτορας είχε χάσει την ψυχραιμία του και βρισκόταν σε απόγνωση. Τη χαρακτηρίζει η λογική και ή σύνεση, γιατί πράγματι ένας αυτοκράτορας δεν πρέπει να εγκαταλείπει το θρόνο και τις υποχρεώσεις του στις δύσκολες στιγμές. Επιπλέον ήταν αποτελεσματική, γιατί η Θεοδώρα διέθετε πειθώ και πυγμή. Κινητοποίησε το αίσθημα τιμής και αξιοπρέπειας του αυτοκράτορα και έτσι τον έπεισε να μην εγκαταλείψει το θρόνο. Δυστυχώς όμως είχε και αρνητικές συνέπειες, καθώς ο Ιουστινιανός διέταξε τους στρατηγούς του να καταπνίξουν την επανάσταση με κάθε τρόπο. Το αποτέλεσμα της «στάσης του νίκα» ήταν φρικτό: τριάντα χιλιάδες άνθρωποι έχασαν τη ζωή τους.\nΚατέβασμα ppt "14. ΟΙ ΔΗΜΟΙ ΑΝΑΣΤΑΤΩΝΟΥΝ ΤΗΝ ΠΡΩΤΕΥΟΥΣΑ ΜΕ ΤΗ “ ΣΤΑΣΗ ΤΟΥΝΙΚΑ ’’"


Για το άνοιγμα της Σχολής της Χάλκης - PressReader\n2012-07-12 - Του * Ο κ. Ιωάννης Ν. Γρηγοριάδης είναι επίκουρος καθηγητής του Τμήματος Πολιτικής Επιστήμης του Πανεπιστημίου Μπίλκεντ και επιστημονικός συνεργάτης του ΕΛΙΑΜΕΠ.\nΙ Ω Α Ν Ν Η Ν . Γ Ρ Η ΓΟ Ρ Ι Α Δ Η *\nΔεν είναι η πρώτη φορά τα τελευταία χρόνια που δηλώσεις ιθυνόντων της τουρκικής κυβερνήσεως και διοικήσεως δημιουργούν ελπίδες για το άνοιγμα της κλειστής από το 1971 Θεολογικής Σχολής της Χάλκης.\nΩστόσο, ο χρονισμός και το ποιοτικό περιεχόμενο των δηλώσεων του προέδρου της Διευθύνσεως Θρησκευτικών Υποθέσεων Μεχμέτ Γκιορμέζ και του αντιπροέδρου του κυβερνώντος Κόμματος Δικαιοσύνης και Αναπτύξεως και τέως υπουργού Χουσεΐν Τσελίκ δικαιολογούν μεγαλύτερη αισιοδοξία.\nΣτο περιθώριο της επίσημης επισκέψεώς του στο Οικουμενικό Πατριαρχείο, ο κ. Γκιορμέζ δήλωσε ότι «δεν ταιριάζει στο μέγεθος της Τουρκίας οποιαδήποτε θρησκευτική κοινότητα να έχει την ανάγκη άλλων χωρών για να εκπαιδεύσει τους ιερωμένους της». Ο κ. Τσελίκ δήλωσε δε ότι «το κλείσιμο της Θεολογικής Σχολής της Χάλκης το 1971 ήταν λάθος και το μη άνοιγμά της άλλο ένα λάθος». Εντυπωσιακή υπήρξε και η καταδίκη της αρχής της αμοιβαιότητος μεταξύ Ελλάδος και Τουρκίας αναφορικά με την προστασία των μειονοτικών δικαιωμάτων στις δύο χώρες. Η επίκληση της αρχής της αμοιβαιότητος υπήρξε μέγγενη για τα μειονοτικά δικαιώματα σε Ελλάδα και Τουρκία.\nΟποιαδήποτε πρωτοβουλία για το άνοιγμα της Σχολής της Χάλκης και την άρση άλλων διακρίσεων εναντίον του Πατριαρχείου και της ελληνικής μειονότητος συνοδευόταν από απαίτηση για την ταυτόχρονη άρση των διακρίσεων εναντίον της μειονότητος στη δυτική Θράκη. Το αποτέλεσμα ήταν η ενεργοποίηση των εθνικιστικών αντανακλαστικών και στις δύο πλευρές και η αποτελμάτωση.\nΗ επίκληση της αρχής ήταν επίσης ενδεικτική μιας στρεβλής αντιλήψεως περί ανθρωπίνων δικαιωμάτων και δημοκρατικής εννόμου τάξεως. Οι μειονοτικοί πολίτες και οι θεσμοί τους δεν εθεωρούντο ισότιμοι ενώπιον του Συντάγματος, αλλά λογίζονταν ως «εντόπιοι αλλοδαποί» οι οποίοι δεν απολάμβαναν πλήρη πολιτικά δικαιώματα.\nΗ αντιμετώπιση του Οικουμενικού Πατριαρχείου ως «πέμπτης φάλαγγος» και ως «εχθρού εντός των τειχών» απετέλεσε πυξίδα των πολιτικών της σύγχρονης Τουρκίας. Αυτή εκδηλώθηκε με προσπάθειες εκτουρκισμού (βλ. την υπόθεση του «Τουρκορθοδόξου Πατριαρχείου» του παπα-Ευθύμ), εξαναγκασμού σε εκτοπισμό εκτός Κωνσταντινουπόλεως, αμφισβητήσεως του οικουμενικού χαρακτήρος και του νομικού καθεστώτος, αποστερήσεως περιουσιακών στοιχείων και εκκλησιών.\nΗ βαθμιαία εγκατάλειψη αυτών των πολιτικών συνδέεται σαφώς με την πρόοδο που έχει σημειωθεί την τελευταία δεκαετία αναφορικά με την εμπέδωση των αρχών του δημοκρατικού κράτους δικαίου και την προστασία των δικαιωμάτων των μειονοτήτων. Σχετίζεται όμως και με τις διακηρυγμένες φιλοδοξίες της Τουρκίας να διαδραματίσει καίριο ρόλο στον διαπολιτισμικό διάλογο όπως αυτός διαμορφώνεται και στο πλαίσιο της «Συμμαχίας των Πολιτισμών», μιας πρωτοβουλίας υπό την αιγίδα του Οργανισμού Ηνωμένων Εθνών.\nΕίναι μάλλον οξύμωρο να παρουσιάζεται η Τουρκία ως «πρεσβευτής καλής θελήσεως» μεταξύ της Δύσεως και του ισλαμικού κόσμου, όταν χριστιανοί, Εβραίοι και μη σουνίτες μου- σουλμάνοι εξακολουθούν να αντιμετωπίζονται ως «πολίτες δευτέρας κατηγορίας».\nΗ οικονομική ανάπτυξη της Τουρκίας και η περιφερειακή της αναβάθμιση συμβάλλουν και αυτές με τη σειρά τους στην αύξηση της αυτοπεποιθήσεως και την κατασίγαση εθνικιστικών φοβιών για τον ρόλο των μειονοτήτων και θεσμών όπως το Οικουμενικό Πατριαρχείο.\nΤο άνοιγμα της Θεολογικής Σχολής της Χάλκης είναι επομένως προς το συμφέρον όλων των εμπλεκομένων πλευρών. Η λειτουργία ενός παγκοσμίου φήμης εκπαιδευτικού ιδρύματος θα έδινε ανάσα στη δημογραφικώς συρρικνωμένη ελληνική μειονότητα, θα ενίσχυε το κύρος του Οικουμενικού Πατριαρχείου και της Τουρκίας και θα αποτελούσε τεκμήριο των αλλαγών που έχουν συντελεσθεί στη γείτονα την τελευταία δεκαετία.\nΕπειδή όμως ο τουρκικός εθνικισμός «έχει πολλά ποδάρια», δεν αποκλείονται νέες παλινωδίες.


NBA: Με... οδηγό Ντουράντ οι Νετς, επιβίωσαν στην παράταση οι Σέλτικς (vids) | SportDay.gr\nSD Team 26.10.21 | 07:55\nΜε... οδηγό Ντουράντ οι Νετς, επιβίωσαν στην παράταση οι Σέλτικς (vids): Με... οδηγό Ντουράντ οι Νετς, επιβίωσαν στην παράταση οι Σέλτικς (vids)\nΜε τη διεξαγωγή εννέα αναμετρήσεων συνεχίστηκε τα ξημερώματα της Τρίτης (26/10) η κανονική περίοδος του NBA.\nΣΑΡΛΟΤ ΧΟΡΝΕΤΣ – ΜΠΟΣΤΟΝ ΣΕΛΤΙΚΣ 129-140\nΜατς για γερά νεύρα διεξήχθη στο «Spectrum Center» της Σάρλοτ, με τους Χόρνετς να γνωρίζουν την πρώτη τους ήττας στη σεζόν, στην παράταση, από τους Μπόστον Σέλτικς. Το ματς είχε αποκτήσει φρενήρη ρυθμό από την πρώτη περίοδο, με τους Χόρνετς να φτάνουν κοντά στην 4η τους νίκη σε ισάριθμους αγώνες, αλλά να μην τα καταφέρνουν. Αν και προηγήθηκαν με 114-102 στα μισά της ακροτελεύτιας περιόδου, οι «σφήκες» δέχτηκαν σερί από τους «Κέλτες», οι οποίοι έστειλαν το ματς στην παράταση (122-122), στην οποία και κυριάρχησαν με επί μέρους σκορ 7-18. Στη δεύτερη νίκη των Βοστονέζων μετά από τέσσερις αγώνες, κομβικό ρόλο είχαν οι Τζέισον Τέιτουμ (41 πόντοι), Τζέιλεν Μπράουν (30 πόντοι) και Ντένις Σρέντερ (23 πόντοι). Για τους Χόρνετς ξεχώρισαν για άλλο ένα ματς οι Μάιλς Μπρίτζες και ΛαΜέλο Μπολ, που σημείωσαν από 25 πόντους έκαστος.\nΤα δωδεκάλεπτα: 33-33, 66-68, 97-94, 122-122 (κ.δ.), 129-140 (α’ παρ.)\nΜΠΡΟΥΚΛΙΝ ΝΕΤΣ – ΟΥΑΣΙΝΓΚΤΟΝ ΓΟΥΪΖΑΡΝΤΣ 104-90\nΤη δεύτερή τους νίκη πανηγύρισαν οι Μπρούκλιν Νετς, επικρατώντας με χαρακτηριστική ευκολία επί των Γουίζαρντς, στο «Barclays Center». Οι Νεοϋορκέζοι έθεσαν τις βάσεις της επικράτησής τους από την πρώτη κιόλας περίοδο, όταν και προηγήθηκαν με +18 (38-20). Οι πρωτευουσιάνοι ουδέποτε κατάφεραν να γυρίσουν τον διακόπτη, βρέθηκαν πίσω ακόμα και με -25 και μοιραία γνώρισαν την πρώτη τους ήττα στην κανονική περίοδο του NBA. Ο Κέβιν Ντουράντ με 25 πόντους έκανε… άνω-κάτω την άμυνα των φιλοξενούμενων, με τον Πάτι Μιλς να είναι άξιος συμπαραστάτης του, έχοντας 21 πόντους. Από την πλευρά των ηττημένων, πρώτος σκόρερ ήταν ο Μπράντλι Μπιλ με 19 πόντους - αλλά και μόλις 8/22 σουτ εντός πεδιάς.\nΤα δωδεκάλεπτα: 38-20, 59-42, 82-64, 104-90\nΑΤΛΑΝΤΑ ΧΟΚΣ – ΝΤΙΤΡΟΪΤ ΠΙΣΤΟΝΣ 122-104\nΚαμία αντίσταση δεν συνάντησαν οι Ατλάντα Χοκς απέναντι στους Ντιτρόιτ Πίστονς, σημειώνοντας την 2η τους νίκη σε 3 αγώνες, με το επιβλητικό 122-104. Η… ιστορία του αγώνα στο παρκέ της «Philips Arena» γράφτηκε από πολύ νωρίς, με τα «γεράκια» να… καθαρίζουν το ματς στο τρίτο δωδεκάλεπτο και να κάνουν συντήρηση δυνάμεων στο 4ο. Ο Τρέι Γιανγκ ήταν για πολλοστή φορά ο πολυτιμότερος παίκτης των νικητών, μετρώντας 32 πόντους και 9 ασίστ, ενώ μεστός ήταν και ο Τζον Κόλινς με 22 πόντους. Από τους Πίστονς, οι οποίοι συνεχίζουν να μην έχουν νίκη (0-3 ρεκόρ), ξεχώρισαν οι Κέλι Όλινικ και Σάντικ Μπέι με 21 πόντους έκαστος.\nΤα δωδεκάλεπτα: 28-18, 62-54, 95-79, 122-104\nΤΟΡΟΝΤΟ ΡΑΠΤΟΡΣ – ΣΙΚΑΓΟ ΜΠΟΥΛΣ 108-111\nΤο… τρένο των Σικάγο Μπουλς δεν έκανε στάση ούτε στη «Scotiabank Arena» του Τορόντο, κάνοντας το 4/4, που συνιστά το καλύτερο ρεκόρ στο ξεκίνημα της κανονικής περιόδου για τους «ταύρους, μετά τη σεζόν 1996-97»! Βέβαια, οι Μπουλς, μάλλον έπαιξαν με τη… φωτιά, αφού είδαν το προβάδισμά τους με +20 στο 32’ (66-86) να εξανεμίζεται εν ριπή οφθαλμού. Οι Ράπτορς, με μεγάλη κατάθεση δυνάμεων, κατάφεραν να επιστρέψουν στο ακροτελεύτιο δεκάλεπτο, έχοντας την τελευταία κατοχή, με το σκορ στο 108-111. Ωστόσο, η απόπειρα ανατροπής έμεινε ημιτελής, αφού το σουτ του Φρεντ ΒανΒλίτ που θα έστελνε το ματς στην παράταση κατέληξε εκτός στόχου. Ο ΝτεΜάρ ΝτεΡόζαν πλήγωσε την παλιά του ομάδα με 26 πόντους, με τον Ζακ ΛαΒίν να συνεισφέρει 22 πόντους και τον Νίκολα Βούτσεβιτς 17. Για τους Ράπτορς είχε… κέφια ο Όου Τζι Ανουνόμπι με 22 πόντους, ενώ μαεστρική εμφάνιση πραγματοποίησε και ο ΒανΒλίτ μετρώντας 15 πόντους και 17 ασίστ.\nΤα δωδεκάλεπτα: 24-24, 51-61, 80-92, 108-111\nΜΑΪΑΜΙ ΧΙΤ – ΟΡΛΑΝΤΟ ΜΑΤΖΙΚ 107-90\nΕύκολο αποδείχτηκε το έργο των Μαϊάμι Χιτ απέναντι στους Ορλάντο Μάτζικ, με τους τρις πρωταθλητές NBA να κερδίζουν με το ευρύ 107-90 στην «FTX Arena», πανηγυρίζοντας τη δεύτερή τους νίκη μετά από τρεις αγώνες. Ο Τζιμι Μπάτλερ ήταν ασταμάτητος για τους νικητές, σημειώνοντας 36 πόντους, με τους Μπαμ Αντεμπάγιο Μαρκίφ Μόρις να προσθέτουν από 16 πόντους. Για τους Μάτζικ, συνολικά έξι παίκτες σημείωσαν διψήφιο αριθμό πόντων, προεξαρχόντων των Τζέιλεν Σαγκς και Φραντζ Βάγκνερ, που σημείωσαν από 15 πόντους.\nΤα δωδεκάλεπτα: 27-15, 57-44, 81-70, 107-90\nΜΙΝΕΣΟΤΑ ΤΙΜΠΕΡΓΟΥΛΒΣ – ΝΙΟΥ ΟΡΛΙΝΣ ΠΕΛΙΚΑΝΣ 98-107\nΜετά από τρεις συναπτές ήττες, οι Πέλικανς έσπασαν το… ρόδι, περνώντας με νίκη από το «Target Center» της Μινεσότα. Αυτή ήταν η πρώτη ήττα για τους Τίμπεργουλβς, που παρουσιάστηκαν κατώτεροι των περιστάσεων, με συνέπεια να βρεθούν ακόμα και με 21 πόντους πίσω στο σκορ (43-64). Οι γηπεδούχοι προσπάθησαν να επιστρέψουν, μείωσαν έως και στους 4 πόντους την τιμή της διαφοράς, αλλά ξέμειναν από χρόνο και μοιραία ηττήθηκαν. Ο Μπράντον Ίνγκραμ με 27 πόντους οδήγησε την κούρσα των σκόρερ για τους νικητές, με τον Γιόνας Βαλαντσιούνας να κυριαρχεί στις δύο ρακέτες, σημείωνοντας νταμπλ-νταμπλ 22 πόντων και 23 ριμπάουντ. Για τους Γουλβς, ο Καρλ-Άντονι Τάουνς έκανε πειστική εμφάνιση με 32 πόντους και 14 ριμπάουντ, ενώ ο Άντονι Έντουαρντς σκόραρε 28 πόντους.\nΤα δωδεκάλεπτα: 19-25, 43-54, 73-80, 98-107\nΝΤΕΝΒΕΡ ΝΑΓΚΕΤΣ – ΚΛΙΒΕΛΑΝΤ ΚΑΒΑΛΙΕΡΣ 87-99\nΣπουδαία νίκη σημείωσαν και οι Καβαλίερς, λυγίζοντας τους Νάγκετς, στο «Pepsi Center», με 99-87. Οι Καβς, που ανέβηκαν στο 2-2 ρεκόρ, ευτύχησαν να κάνουν εξαιρετικό τελείωμα στην τέταρτη περίοδο, δίνοντας διαστάσεις στη νίκη τους. Ο Κέβιν Λαβ ήταν σημείο-αναφοράς στην επίθεση των γηπεδούχων, σκοράροντας 22 πόντους, με τον Τζάρετ Άλεν να ακολουθεί… καταπόδας με 21 πόντους, αλλά και 16 ριμπάουντ. Για τους Νάγκετς, που υποχώρησαν στο 2-1 ρεκόρ, ο Νίκολα Γιόκιτς ξεχώρισε… σαν τη μύγα μες στο γάλα, πετυχαίνοντας νταμπλ-νταμπλ 24 πόντων και 19 ριμπάουντ.\nΤα δωδεκάλεπτα: 24-29, 46-50, 70-75, 87-99\nΛΟΣ ΑΝΤΖΕΛΕΣ ΚΛΙΠΕΡΣ - ΠΟΡΤΛΑΝΤ ΤΡΕΪΛ ΜΠΛΕΪΖΕΡΣ 116-86\nΣε υγιεινό περίπατο μετέτρεψαν οι Κλίπερς το πρώτο τους... συναπάντημα με τους Μπλέιζερς, ισοπεδώνοντας τους αντιπάλους τους με 116-86 στο «Staples Center». Οι Καλιφορνέζοι έβαλαν από την πρώτη κιόλας περίοδο γερά... θεμέλια στην πρώτη τους επιτυχία στη σεζόν (1-2 ρεκόρ) και ολοκλήρωσαν τη δουλειά στο τρίτο δωδεκάλεπτο, όπου και εκτόξευσαν το προβάδισμά τους στο +31 (83-52 στο 33'), δίνοντας καθαρά διαδικαστικό χαρακτήρα στα επόμενα λεπτά του αγώνα. Ο Λουκ Κέναρντ με 23 πόντους ηγήθηκε των νικητών στο σκοράρισμα, με τους Ρέτζι Τζάκσον και Πολ Τζορτζ να ακολουθούν με 18 και 16 πόντους αντίστοιχα - ο τελευταίος είχε και 8 κλεψίματα. Ο Σι Τζέι ΜακΚόλουμ με 20 πόντους ήταν ο μοναδικός... διασωθείς από τους ηττημένους, οι οποίοι υποχώρησαν στο 1-2 ρεκόρ.\nΤα δωδεκάλεπτα: 31-17, 56-42, 91-61, 116-86


Ενοριακή ζωή - Άγιος Δημήτριος Πειραιώς: Μιλάτε στα παιδιά και σας αγνοούν; Υπάρχουν τρόποι να έχετε την προσοχή τους.\nΜιλάτε στα παιδιά και σας αγνοούν; Υπάρχουν τρόποι να έχετε την προσοχή τους.\nΑκόμα και όταν έχουμε θυμώσει και είμαστε αποφασισμένες να τους επιβάλουμε τιμωρία, ελάχιστες φορές έχει αποτέλεσμα.\nΤην επόμενη φορά που θα σας αγνοήσει το παιδί σας, δοκιμάστε αντί για φωνές, μία από τις ακόλουθες τακτικές:\n-Επιδιώξτε την προσοχή του παιδιού\nΕάν δεν έχετε την προσοχή του, δεν πρόκειται να σας ακούσει ποτέ. Μην του λέτε ότι θέλετε να του μιλήσετε όταν το παιδί βρίσκεται στο σαλόνι κι εσείς στην κουζίνα. Πρέπει να βρίσκεστε στον ίδιο χώρο.\n-Μπείτε κατευθείαν στο θέμα\nΜην κάνετε μεγάλες εισαγωγές και μην χρησιμοποιείτε μεγάλες προτάσεις. Πείτε αυτό που θέλετε, απλά και κατανοητά.\n-Να είστε συγκεκριμένη\nΑν για παράδειγμα θέλετε να κάνει κάτι, οφείλετε να του δώσετε ορισμένες πρακτικές οδηγίες.\n-Να δώσετε λίγο χρόνο στο παιδί να καταλάβει τι του λέτε\nΜερικά παιδιά μπορεί να χρειάζονται περισσότερα από λίγα δευτερόλεπτα για να επεξεργαστούν και να κατανοήσουν αυτό που λέτε. Έτσι, αν ένα παιδί δεν ανταποκρίνεται αμέσως σε αυτό που λέτε, δεν είναι ότι σας αγνοεί. Απλά προσπαθεί να καταλάβει πώς πρέπει να ανταποκριθεί.\n-Δώστε του επιλογές\nΔεν τα πάνε όλα τα παιδιά καλά με τις οδηγίες. Μπορεί να υπακούσουν μπορεί και όχι. Σε αυτή την περίπτωση πρέπει να του δώσετε επιλογές για το τι πρέπει να κάνει. Για παράδειγμα μπορεί να καθαρίσει το δωμάτιό του ή να πάει βόλτα το σκύλο. Να μαζέψει το τραπέζι ή να απασχολήσει το μικρότερο αδελφό/ή της.\n-Μην του μιλάτε αυταρχικά\nΜερικές φορές, ακόμα και ο τόνος που χρησιμοποιείτε μπορεί να προκαλέσει την αντίδραση του παιδιού. Ετσι, αντί να του πείτε «Σταμάτα να πειράζεις την αδελφή σου», πείτε «Καταλαβαίνω ότι είσαι εξοργισμένος με την αδελφή σου, αλλά δεν σημαίνει ότι μπορείς να τη χτυπήσεις γι’ αυτό που έκανε.»\n-Να είστε σύμμαχοι με το παιδί σας και όχι αντίπαλοι\nΗ σχέση που έχετε με το παιδί σας επηρεάζει το κατά πόσον ή όχι το παιδί θα σας ακούσει. Τα παιδιά θέλουν να είναι κοντά στους γονείς τους. Αν δεν υπάρχει σεβασμός, αγάπη ακόμα και φιλία είναι δύσκολο για τα παιδιά να είναι δεκτικά. Όταν η σχέση σας είναι καλή, το παιδί θα είναι σε θέση να ακούσει τι λέτε, γιατί ξέρει ότι το φροντίζετε και το αγαπάτε και θέλει να σας κάνει ευτυχισμένη.


Ζαγορά-Χορευτό | Pelionwalks' Blog\n← Milina Sunset Walk\nΔιάρκεια: καθαρός χρόνος πορείας 2 ώρες (με επιστροφή), με στάσεις περίπου 3 ώρες\nΥπάρχουν δύο διαδρομές με καλντερίμι που ενώνουν τη Ζαγορά με το Χορευτό, η μία από τον Άγιο Γεώργιο και η δεύτερη από τη Μεταμόρφωση. Έτσι μπορεί κανείς, αν θέλει, να πάει από τη μία και να γυρίσει από την άλλη, κάνοντας έναν κύκλο. Αυτό κάναμε και εμείς, κατεβαίνοντας στο Χορευτό από τον Άγιο Γεώργιο και επιστρέφοντας από τη Μεταμόρφωση. Καλό είναι να φοράμε μακριά παντελόνια και να έχουμε μαζί μας ένα κλαδευτήρι, γιατί παρά τις προσπάθειες να καθαριστεί η διαδρομή, υπάρχουν κάποια σημεία με προβλήματα από τη βλάστηση.\nΑρχίζοντας λοιπόν από την κάτω γωνία της πλατείας του Αγίου Γεωργίου, απέναντι από την εκκλησία, κατεβαίνουμε στην άσφαλτο και βαδίζουμε για πενήντα μέτρα σε αυτή προς νότον (προς τα δεξιά). Φθάνοντας στο ταχυδρομείο, πάμε αριστερά κάτω στο καλντερίμι. Μόλις περάσουμε ένα αρχοντικό, το καλντερίμι στρίβει αριστερά κατηφορίζοντας και βγαίνει στον κύριο δρόμο της Ζαγοράς, όπου πάμε δεξιά. Σε τριάντα μέτρα, φεύγει λοξά αριστερά το καλντερίμι (υπάρχει και πινακίδα προς ”Ηλιαχτίδα”). Παρακάτω είναι τσιμενταρισμένο και κατόπιν βγαίνει στην άσφαλτο που πάει προς Χορευτό, αμέσως πάνω από το σχολείο του Ρήγα Φεραίου. Βαδίζουμε στην άσφαλτο πάλι για πενήντα μέτρα και μετά ξαναμπαίνουμε στο καλντερίμι αριστερά, που διατηρείται σε καλή κατάσταση. Όμως παρακάτω καλύπτεται με χώμα και γίνεται αγροτικός δρόμος, που διασταυρώνεται κάθετα με άλλον και πάμε αριστερά. Σε κάποια τμήματα φαίνεται το καλντερίμι μέσα στο δρόμο. Γύρω μας υπάρχουν κτήματα με μηλιές.\nΣχολείο του Ρήγα\nΛίγο παρακάτω, εκεί όπου ο δρόμος κάνει δεξιά στροφή (προσοχή), τον αφήνουμε και πάμε αριστερά στο καλντερίμι, που είναι μισοκαλυμμένο με χώμα στα πλάγια και δεν φαίνεται καλά. Περνούμε μικρό ρέμα και βαδίζουμε σε μονοπάτι στην αριστερή όχθη, που ξαναγίνεται για λίγο καλντερίμι και μετά πάλι αγροτικός δρόμος. Φθάνουμε σε διασταύρωση με άλλους δύο δρόμους, όπου πάμε δεξιά ακολουθώντας τα σημάδια.\nΣε λίγο ο δρόμος κάνει αριστερή στροφή. Μόλις τελειώνει η στροφή (προσοχή) τον αφήνουμε και πάμε δεξιά κάτω, βλέποντας τα κόκκινα σημάδια στον τσιμενταύλακα. Για λίγα μέτρα το καλντερίμι δε διακρίνεται, μετά όμως φαίνεται καλύτερα και κατηφορίζει ευθεία ανάμεσα σε κτήματα. Παρακάτω έχουμε στα δεξιά μας ξύλινο φράχτη. Το καλντερίμι βαδίζει μέσα σε μια βαθιά αυλακιά και σύντομα κλείνει τελείως από βατιώνες. Αναγκαζόμαστε να ανεβούμε στο κτήμα που είναι δεξιά, και βαδίζουμε για λίγο παράλληλα μέσα στο κτήμα, έχοντας δίπλα μας στα αριστερά το κλεισμένο καλντερίμι. Μόλις το δούμε να ξαναγίνεται βατό, κατεβαίνουμε και το ακολουθούμε.\nΣε λίγο, από μονοπάτι πλέον, φθάνουμε πάνω από τα Ψυγεία Ζαγοράς. Θέλει προσοχή το κατέβασμα εδώ, γιατί η κλίση είναι απότομη καθώς ο δρόμος κόβει το μονοπάτι. Εδώ πρέπει να κατασκευαστούν σκαλοπάτια για να διευκολύνουν την κάθοδο. Κατεβαίνουμε στο δρόμο, κατηφορίζουμε και μόλις φθάσουμε στη γωνία της περίφραξης των Ψυγείων, τον αφήνουμε και πάμε δεξιά. Ακολουθούμε γύρω-γύρω τον τσιμεντένιο φράχτη των Ψυγείων, κάνοντας τον κύκλο του οικοπέδου. Μόλις φθάσουμε σε φαρδιά καγκελόπορτα, πάμε αριστερά και λίγα μέτρα πιο κάτω ξαναβρίσκουμε το καλντερίμι, που κατηφορίζει ομαλά σε ευθεία προς τα ανατολικά.\nΠαρακάτω, έχουμε μπροστά μας ένα σπίτι και κατηφορίζουμε σε μονοπάτι δίπλα στον πέτρινο φράχτη του, ανάμεσα σε πυκνή βλάστηση, για να βγούμε σε τσιμεντόδρομο που σε λίγα μέτρα βγαίνει στην άσφαλτο. Τη διασχίζουμε και έχουμε τώρα μαντρότοιχο αριστερά μας, κατόπιν ξαναδιασχίζουμε την άσφαλτο και προχωρούμε σε τσιμεντόδρομο. Μετά από λίγα μέτρα (προσοχή) ο δρόμος στρίβει αριστερά, αλλά το καλντερίμι συνεχίζει ευθεία κάτω (υπάρχει πινακίδα προς ”Χορευτό” και μικρή σιδερένια κουπαστή). Κατηφορίζουμε απότομα για τα πρώτα μέτρα, μετά όμως το καλντερίμι πάει ομαλά και είναι βατό. Ξαναβγαίνουμε στην άσφαλτο και μετά από λίγα μέτρα, πάνω στη δεξιά στροφή που κάνει, πάμε αριστερά σε αγροτικό δρόμο, και αμέσως δεξιά συνεχίζει το καλντερίμι. Κατηφορίζουμε χωρίς κανένα πρόβλημα και πιο κάτω μπαίνουμε λοξά σε τσιμεντόδρομο που αμέσως μας βγάζει πάλι στην άσφαλτο. Μετά από λίγα μέτρα, πάμε δεξιά σε φαρδύ τσιμεντόδρομο και το καλντερίμι συνεχίζει αριστερά από την καγκελόπορτα, πλάι στην περίφραξη.\nΣε λίγο φθάνουμε στον παραλιακό δρόμο του Χορευτού, έχοντας δεξιά μας το ξενοδοχείο ”Αίολος”. Αριστερά μας είναι πάρκινγκ αυτοκινήτων και στη γωνία μία βρύση και ένα περίπτερο. Ως εδώ έχουμε χρειαστεί μία ώρα και ένα τέταρτο περίπου για 3,1 χιλιόμετρα διαδρομής.\nΒαδίζοντας στον παραλιακό δρόμο προς βορράν (προς τα αριστερά), λίγο πριν κάνει τη στροφή αριστερά ανηφορίζοντας για Ζαγορά, δίπλα από το μάρκετ ακολουθούμε τσιμενταρισμένο καλντερίμι που ανηφορίζει ανάμεσα στα σπίτια. Έτσι αποφεύγουμε να βαδίσουμε στην άσφαλτο και κόβουμε δρόμο. Λίγα μέτρα πιο πάνω διασχίζουμε την άσφαλτο και συνεχίζουμε σε τσιμεντόδρομο, περνώντας δίπλα από το ξενοδοχείο ”Αιγεύς”. Στη γωνία υπάρχει και πινακίδα προς ”Ζαγορά”. Ο δρόμος, που στη μέση του έχει λωρίδα πλακόστρωτη, ανηφορίζει απότομα. Σε πέντε λεπτά το τσιμεντάρισμα σταματά και αποκαλύπτεται το καλντερίμι.\nΑφήνουμε αριστερά μας υπόγεια δεξαμενή νερού και πιο πάνω το καλντερίμι μπαίνει λοξά σε αγροτικό δρόμο. Αν εδώ πάμε αριστερά, μετά από εκατό μέτρα θα συναντήσουμε εναλλακτικό μονοπάτι, το οποίο παραπάνω ενώνεται με το κύριο καλντερίμι. Όμως, ακολουθώντας την κύρια διαδρομή, πάμε δεξιά στο δρόμο και σε πενήντα μέτρα σε διχάλα αριστερά ανηφορικά. Μέσα στο δρόμο διακρίνονται στοιχεία καλντεριμιού. Ο δρόμος ανηφορίζει με ελιγμούς και φθάνουμε σε διασταύρωση, όπου πάμε δεξιά. Μετά από πενήντα μέτρα, φεύγει άλλος δρόμος αριστερά και τον ακολουθούμε ανηφορίζοντας.\nΠάλι διακρίνουμε στοιχεία καλντεριμιού μέσα στο δρόμο, ο οποίος περνά αριστερά από ένα κτήμα, βαδίζουμε για λίγο σε ίσιωμα, και μετά από λίγη ανηφόρα σε τσιμενταρισμένο δρόμο-καλντερίμι συναντούμε τσιμενταύλακα. Εδώ έρχεται από κάτω αριστερά το εναλλακτικό μονοπάτι που ανέφερα πριν. Δεξιά μας το καλντερίμι αποκαλύπτεται ξανά, φαρδύ και καθαρό και το ακολουθούμε. Λίγο παραπάνω ξαναγίνεται τσιμενταρισμένος δρόμος. Στο σημείο αυτό χρειάζεται προσοχή, αν κάνουμε τη διαδρομή αντιστρόφως (από Ζαγορά προς Χορευτό), να μη χάσουμε το καλντερίμι που φεύγει αριστερά από το δρόμο όπως θα κατηφορίζουμε.\nΠηλιορείτικο σπίτι που ρημάζει στη διαδρομή της Μεταμόρφωσης\nΣυνεχίζοντας, περνάμε από παλιό πέτρινο σπίτι που ρημάζει, κατόπιν ο δρόμος κάνει στροφή δεξιά και εκατόν πενήντα μέτρα μετά τη στροφή (προσοχή στα σημάδια), πάμε αριστερά σε στενό δρόμο και αμέσως δεξιά σε μονοπάτι, το οποίο μας ξαναβάζει στο καλντερίμι που είναι λίγο παραπάνω, ανηφορίζοντας σε δάσος αγριοκαστανιάς. Παραπάνω συναντούμε αγροτικό δρόμο πάνω σε στροφή του και αμέσως ξαναμπαίνουμε στο καλντερίμι. Το κομμάτι αυτό έχει υποστεί ζημιά από καθιζήσεις του εδάφους και χρειάζεται προσοχή. Τελικά βγαίνουμε σε στενό αγροτικό δρόμο δίπλα σε παχνί αλόγων. Eδώ υπάρχει και στύλος με ορειβατικό πινακιδάκι. Σε λίγα μέτρα συναντούμε φαρδύτερο ανηφορικό χωματόδρομο (προσοχή στη διασταύρωση αυτή αν κατηφορίζουμε αντιστρόφως προς Χορευτό, να πάμε αριστερά), ο οποίος μας φέρνει αμέσως στην ωραία εκκλησία της Μεταμορφώσεως, που οι ντόπιοι τη λένε και Σωτήρα, στην ομώνυμη συνοικία της Ζαγοράς. Η εκκλησία είναι σχετικά καινούρια, χτισμένη το 1889 μετά την καταστροφή του παλαιού ναού, που χρονολογούνταν από το 1168, από καθιζήσεις και πυρκαϊά.\nMεταμόρφωση (ή Σωτήρα) Ζαγοράς\nΜπαίνουμε μέσα στον περίβολο της εκκλησίας, ανεβαίνουμε τα σκαλοπάτια και αριστερά μας υπάρχει βρύση με άφθονο δροσερό νερό, για να μας ξεδιψάσει μετά από τόση ανηφορική πορεία. Ανεβαίνουμε λίγα ακόμα σκαλοπάτια και μπαίνουμε σε ανηφορικό τσιμεντόδρομο με καλντερίμι στη μέση (οδός Βόλτου), που σε λίγο μας βγάζει στον κύριο δρόμο της Ζαγοράς, δίπλα στο ξενοδοχείο ”Ανάσα”. Αν βαδίσουμε τώρα στην άσφαλτο προς τα αριστερά, σε δέκα λεπτά θα φθάσουμε στην πλατεία του Αγίου Γεωργίου.


Επιμένει η Βάνα Μπάρμπα: Η άποψή μου για τον Φιλιππίδη δεν αλλάζει\nΒάνα Μπάρμπα Πέτρος Φιλιππίδης\n24/10/2021, 09:12 9\nΒάνα Μπάρμπα για Πέτρο Φιλιππίδη: Δεν μετανιώνω για τα όσα είπα, η αλήθεια θα λάμψει\n«Δεν θέλω να βλέπω τέτοια μεγάλα ταλέντα… Μη κάνουμε κριτική», είπε η ηθοποιός\n«Βεβαίως κι έχω δεχτεί σεξουαλική παρενόχληση αλλά επειδή ήμουν παιδί της επαρχίας, δεν υπήρχε περίπτωση να μην το χτυπήσω εκείνη την ώρα», είπε η ηθοποιός\nΠοδαρικό στην εκπομπή «After Dark» που παρουσιάζει ο Θέμης Γεωργαντάς έκανε η Βάνα Μπάρμπα. Η ηθοποιός δεν θα μπορούσε να μην ερωτηθεί για τις δηλώσεις που είχε κάνει για τον Πέτρο Φιλιππίδη και είχαν ξεσηκώσει θύελλα αντιδράσεων αλλά και στο ελληνικό #metoo.\nH Βάνα Μπάρμπα αναφέρθηκε επίσης στους έρωτές της λέγοντας πως στη ζωή της έχει αγαπήσει μόνο μια φορά. Παραδέχτηκε ότι εκείνη έφευγε από τις σχέσεις γιατί ήταν κακομαθημένη. Όπως είπε όταν έχεις τα νιάτα είσαι εγωιστής.\nΣχετικά με τις δηλώσεις που έχει κάνει για τον Πέτρο Φιλιππίδη είπε: «Θα πω αυτό που είπε πρόσφατα ο κ. Μπέζος. Όταν ένας άνθρωπος είναι στα κάτω του, καλό είναι να μην λέμε τίποτα. Όποιος περνά τον δικό του Γολγοθά, καλό είναι να σιωπούμε μέχρι να βγει το πόρισμα για να μιλήσουμε. Εμένα αυτή είναι η άποψή μου και δεν αλλάζει. Θα κρατήσω, όσο μπορώ, μια σιωπή. Δεν είχα ακούσει ποτέ κάτι, ήξερα ότι υπήρχαν στον χώρο μας. Και πιο παλιά πάντα υπήρχαν οι άντρες που μας έβλεπαν ερωτικά και πάντα υπάρχει αυτό της εξουσίας και του θύματος με τον θύτη. Καμία φορά αλλάζει και δεν ξέρεις ποιος είναι το θύμα και ποιος ο θύτης. Είναι περίεργο» ανέφερε η Βάνα Μπάρμπα.\nΗ απάντησή της για το αν έχει δεχτεί η ίδια σεξουαλική παρενόχληση\n«Βεβαίως κι έχω δεχτεί σεξουαλική παρενόχληση αλλά επειδή ήμουν παιδί της επαρχίας, δεν υπήρχε περίπτωση να μην το χτυπήσω εκείνη την ώρα. Μάλιστα ένας μεγάλος παραγωγός που πήγε να μου δώσει δουλειά, με κοιτούσε στο μπούστο και σηκώθηκα κι έφυγα, λέγοντάς του να με κοιτά στα μάτια. Δεν είναι αυτό που λένε Βάνα εσύ είσαι μάγκας. Κι εγώ μικρή ήμουν τότε. Κάθε γυναίκα να παίρνει τη δύναμη της ψυχής της στα χέρια της και να αντιμετωπίσει την κατάσταση. Να μην αφήσει τον χρόνο να την βλάψει. Αυτή είναι η δική μου συμβουλή, μετά από τόσα χρόνια. Εμείς δηλαδή τι κάναμε; Ζούσαμε στην χλιδή; Αλλά δεν υπήρχε περίπτωση να αφήσουμε τον άλλον. Την ίδια στιγμή ύψωσε το ανάστημά σου και μην φοβηθείς τίποτα και κανένα», είπε χρακτηριστικά η Βάνα Μπάρμπα.\nΔείτε όλα όσα είπε η Βάνα Μπάρμπα στο βίντεο που ακολουθεί\nGlomex Player(40599w16ki4e70hs, v-cf6g6iks3ec1-st)\nΗράκλειο: Νεκρή ηλικιωμένη μέσα σε αποθήκη - Την πλάκωσε δοκάρι